
fteagg APIENTER Princeps ille ingenii , et doc- 
trinae Plato non civitates solum y sed et 
respublicas omni fortuna beatas fore prae¬ 
das dixit y ciim a doctis , et sapientibus viris 
eae regi caepissent; aut cum earum Rectores omni 
studio y et diligentia doctrinae y et sapientiae conse¬ 
crarentur. Et sane Spartae civitas cum antea 
legibus ^ et moribus perdita ^ et nullius fere nomi¬ 
nis fuisset; ad id tamen felicitatis , et gloriae, sa- 
pientissimo Lycurgo eam regente , pervenisse visa 
est; ut ad quingentesimum usque annum a cuncta 
Graecia , et a totius ferme orbis civitatibus quasi re¬ 
ligionis ? disciplinae ? et morum Magistra nimio ope¬ 
re observaretur. At quorsum haec tam longinqua 
commemorare ? cum ipsa haec civitas y et Pro¬ 
vincia Baetica nunc tuo y hujus Fori Praeses Illus¬ 
trissime y ductu y et auspicio sapientissimo y et dili- 
gentissimo y et integerrimo ad amplissimam, quam 
numquam antea aut vidimus y aut audivimus felicita¬ 
tem 







tem evecta, ejus rei exemplum nobis exhibeat luculen* 
tissimum. In Te enim scientiam, virtutem , auctori¬ 
tatem, doctrinam cum virtute, suavitatem cum scien¬ 
tia , prudentiam cum auctoritate sic omnes animad¬ 
vertunt , ut harum virtutum utra utri praestet, igno¬ 
remus. Illud autem certo scimus, Te eum Heroa esse, 
quem omnes sententiis profundum > verae, et soli¬ 
dae prudentiae regulis maximum, causis , et litibus 
implicatissimis etiam, et gravissimis expediendis ce¬ 
lerrimum , scientiarumque "omnium , quae nedum sa¬ 
pientis simum Fori Rectorem, sed et politissimum rei- 
pablicae gubernatorem constituunt, cognitione mag¬ 
nopere eminentem, jure , et merito suspiciunt, reve¬ 
rentur , admirantur. 

Et certe quidem ista tuae animae singularis 
excellentia, ista ingenii vis, atque praestantia , ista 
eloquentiae suavitas , ista dicendi ratio , quam Tu et 
a natura, et ab studio acceptam tuis in sermonibus, 
et scriptis sapienter ostendis , ista cum juris , & le¬ 
gum, tum Matheseos, et historiae vel profanae, vel 
Sacrae, et Philologiae subtilissima, et tibi maxime ( 
jucunda scientia , et cognitio , ista admiranda aucto¬ 
ritas humanitati admixta, quacum et altum tui mi¬ 
nisterii fastigium honestissime tueris, et omnium amo 
rem, et venerationem tibi devincis , ista pietas , et 
Religionis cura, argumento sunt clarissimo, Divinam 
Providentiam Te rebus maximis , et admodum diffi¬ 
cilibus destiiiasse. Ecquis enim ille est, qui non vi¬ 
deat numquam sane potuisse Te aut rerum multitu¬ 
dine opprimi, aut negotiorum varietate confundi, aut 
agendorum magnitudine superari ? 

Haec ego omnia mecum ipse animo cogitans,- 
et Te etiam hujus Regiae Academiae amantissimum 
Conservatorem considerans , justissimas esse causas 
duxi, quare hoc opus cultiori stylo elaboratum , ac 
ingenti sapientia elucubratum , solida , maxima, et 
omni eruditione perfussum, a me tibi re vera Sapien* 
ti, et valde erudito lubentissime addiceretur. In qua 

re 







re quidem nihil aliud fecimus, quam nostri animi, 
erga Te bene affecti, desideriis morem gerere ; qui¬ 
bus nos vehementer adducti fateri non dedignamur, 
nullam Academiae nostrae ex omnibus occasionibus, 
(erunt profecto multae) optabiliorem fore, nullam 
splendidiorem , nullam antiquiorem , aut majori dig¬ 
nam laude futuram , quam quae nostram omnem 
industriam, nostra ad Te celebrandum studia conver¬ 
tet. Quare Deum O. M. precamur, ut Te, innumeris 
suae gratiae donis abunde cumulatum , et superioris 
fortunae bonis, et honoribus (de quibus optime es 
meritus) refertum, nostri Potentisirni, et Religiosissimi 
Caroli Forensibus judiciis , et pauperum , et divitum 
solatio , et rectissimae justitiae administrationi , et 
Anium , et Religionis , et hujus Regiae Academiae 
augmento, et conservationi , quam diutissime possit, 
immortalem conservet. 


Tibi obsequentissimus , 
Regiae Academiae 
Rector , et Cancellarius , 



D. D. Antonius 

(III) 

THEOLOGUS 

ACADEMICIS PRAECEPTIONIBUS 
INSTITUTUS. 

PRAEFATI 0. 

non potest, dilectissime fili Laurenti, 
© ,™. % ,, quantum tua eruditione delecter; qua in¬ 
it JjLj 1 „ que te cupiam esse sapientem : non ex 
B ,, eorum numero , de quibus dicitur, 

^ Ubi sapiens ? ubi scriba ? ubi conquisitor 
„ hujus saeculi ? Nonne stultam fecit Deus sapientiam hujus 
„ /izMwii > (< 2 ) Sed ex eorum , de quibus scriptum est: 
,, Multitudo sapientium sanitas est orbis terrarum, (b) 
Liceat enim mihi, cum sententiis, quoad ejus con¬ 
jici potest, Academicis, tum praeterea Regio plane 
Consulto , (c) vestro Theologiae praeceptori, juvenes, 
designato , verbis iisdem affari nunc vos et cunctos, 
et singulos; quibus suum affatus est olim Laurentium 
ille Vir sanctus , et eloquens , (d) Domini tuba , (e) Pater 
Patrum , Doctor Doctorum , ad quem , B. subdit Possi- 
dius, vel Possidonius, Calamensis Episcopus, laudandum 
sufficiens adhuc non essem , si cuncta corporis membra ver¬ 
terentur in Unguas : (f) eloquentia , inquam , magnus, 
sapientia major, sanctitate maximus, rei demum Theo¬ 
logicae tractatione praecipuus, Aurelius videlicet Au¬ 
gustinus.^) Neque enim minor , puto , est, quam de 
illius eruditione discipuli tanto fuit, ac tali Magistro, 
de vestra mihi, quamquam hominum minimo, ratio 

lae- 

(</) Hleron. lib. 3. Bialog. adv. 
P.*l*gi c. 6. 

(e) Faulin Epist.yi . adRomanian* 

(f) Epis • ad Macedonium* 

(g) Enchirid. c. 1. 


(a) 1. Cor . c. 1. v. 10. 

( b ) Sap. c. 6. v. 16. 

(c) Dic XXII. Decemb . 

an. 1790. 




bili , bonis consentiente , plena misericordia , <*£ fo/fi; 
fructibus , sapientia (u) cupiendam est, atque optandum; 
'quo magis haec vobis sapientia ipsa caelestis, quae 
'a l^erbo Dei in excelsis , ejusdem fonte , derivatur, (£) 
est utilis, necessaria, peculiaris. Fuerit sane Lauren¬ 
tius, si cui forte placebit, Romae Notarius; quin 
etiam Notariorum, ut recentiores praeferunt codices, 
primicerius; (c) siquidem adhuc est hominis dignitas 
incomperta: sed a Laicorum grege fidelium , quoniam 
nullum extat adversum, probabile saltem, vestigium, 
minime secernendas. Inter Laicum vero quemlibet, 
quod ad Sacras pertinet disciplinas, eumque vel ado* 
lescentem, vel juvenem, vel etiam virum, in Academiis 
auditorem, (ut de senibus taceam venerandis, nostram 
hancce Regiam libentissime frequentantibus) plurimum 
liqnet discriminis interesse. 

Nam quid, quaeso, Laicus ad Clericum? vel ut pla¬ 
nius loquar, Graeca haec bina , Laos et Kleros , La¬ 
tine convertens : quid populus, etiam Dei , etiam 
acquisitionis ille Christianus , quem genus electum , re¬ 
gale Sacerdotium , gentem sanctam , Apostolorum Prin¬ 
ceps omnium Petrus appellat: ( d ) ad sortem , pecu¬ 
lia nve Dominicum , de tribubus fidelium cunctis 
electum , uniusque ministerio Dmiini exercituum 
mancipatum:(e) ubi Eeclesiasticae Hierarchiae, quae est 
ut ordinata castrorum acies , (/*) domum, septenis Gra¬ 
dibus, quatuor Minoribus, tribusque Majoribus, velut 
totidem columnis innixam. Sapientia sibi sempiterna 
construxit? (g) Neque vero quemvis a me intellectum 
hocce loco Clericum putatote; tametsi Clericorum mi- 


ni- 


(d) Jtcoi. c. 3, vv. if. 17. 
(£). E ceti. c. I v. 

(c ) Circtssonsnsit. 

(d) Pctr. 1. c. a v. 9. 


6 . v. 9. 

(s) c. 9 v. j. 


( e ) D ;.'iter C. 18. V.J. 

(f) Tfihnt. $. 23 . 0 . 4 'Ciint.C' 




(limo nihil potest esse felicius ; cui efficitur^sims- Conii- 
tor census , et hainditas dignatur esse _ ipsa Divinitas : (a) 
sed eos in primis, quales vos scilicet numeiamini, 
quos aut Sacerdotii Ordo decorat divinissimus; aut 
certe ipsum jampridem inhiantes, atque pro uniuscu¬ 
jusque vel aetate, vel scientia, vel reditu propius, 
remotiusve salutantes, idem ipse manet ut decoret. 

Jam labia Sacerdotis nonne custodient scientiam ; et 
legem de ejus ore requirent ? {b) Nonne qui scientiam 
repulerit, is a Domino , ne ipsi fungatur Sacerdotio, 
repelletur ? (c) Nonne hi, qui ea,, quae sunt Domini, 
nesciunt, d Domino nesciuntur : Paulo attestante , qui 
ignorabitur, si quis, inquit, -ignorat? (d). „ Nonne 
,, Ecclesiae quoddam est dedecus inscium videre Ires- 
„ byterum; cui utique congruit erudire populum, et 
„ ad se confluentibus monita propinare salutis? Nonne 
„ propterea in capite turbarum praesidet, ut verbum 
,, Dei pronuntiet plebibus; errantibus scientiae pio- 
^ ferat lumen; atque de omnibus, quae ad Catholicam 
pertinent veritatem , rationem competentem , se m- 
,, terrogantibus, respondere sufficiat ? t \(<0 > n Ubi ergo 
sunt illi, qui innocentiam Sacerdoti dicunt posse 
^ sufficere? Vetus lex novae congruit. Idipsum Moses, 
■» quod Apostolus: ille Sacerdotis scientiam ornat in 
n vestibusiste Timotheum , et Titum instruit disci- 
ii plinis. u (/) Et quia in Timothei mentionem incidi¬ 
mus , quam eum , mei juvenes, ipse commendat gen¬ 
tium Doctor, ,,quod ab infantia Sacras litteras nos- 
ii set, quas/ ad docendum, ad arguendum, ad corri- 
n piendum , ad erudiendum in justitia, ut perfectus 
n sit homo Dei , ad omne opus bonum instructus. 


M Presp. Hb. a. de vit. con - 

ru \ te , n P ' c ' »6. 

1 ) Ma/ach. c. a v. 7. 

i e X °J ! - c- 4 . V. 6. 
v ; Greg. Pastor, part.,1. c. \ 
* • Corint. c. 14. V. 3I. 


(e) Laure ntJustin. de spirit-anim 
inter . lib. 3. n 15* ' 

(y) Jiieron. ad Fabiol. de vestib* 
Sacerd. 


. (VI) 

,, utiles esse,“ sUbjukgh l (a) Quid, quod per aliquot 
saecula moris fuisse Gallorum , Germanorum , Italo¬ 
rum , omnium denique nationum, ut litteratissimum 
quemque, vel laicum , Clericum appellarent, histo¬ 
rici bene multi, fideque dignissimi, tradidere? (*) 
Hinc sane factum est, ut Gallis idipsum Clere, nem¬ 
pe Clericus ,quod scitus, aut doctus; et Clerge scili¬ 
cet Clericatus , quod doctrina , vel scientia sonaret, (b) 
Sed quorsum haec, inquit forte vestrum ‘aliquis, 
disputas? Quorsum? Ut intelligatur, si Laurentius 
sibi ab Augustino Enchiridion postulabat, exigua scilicet 
mole libellum , qui. manibus posset astringi, nec de 
suis unquam contingeret recessurum, praecipua Chris¬ 
tianae Theologiae dogmata continentem: „ quid nem- 
„ pe sequendum maxime; quid propter diversas prin- 
,, cipaliter haereses sit fugiendum : in quantum ratio 
„ pro religione contendat; vel quid in rationem, cum 
„ fides sit sola , non veniat: (**) quid primum , quid 
,, ultimum teneatur; quae totius definitionis sit suni- 
„ ma: quod certum, propriumque fidei Catholicae 
,, fundamentum(c) eumque librum vir summus* 
postulatis annuens, exaravit, ut processui consuleret 
postulantis: e re nata melius a me nil fieri potuisse, 
quam ut Theologicum, vobis expetentibus, codicem 
exhiberem, consilio, et parvitate persimilem, atque, 
ut Pliniano utar vocabulo , manualem ; ( d ) eruditione 
vero, eloquentiaque dissimillimum: ubi non modo 
formam ipsam , et tanquam faciem Theologiae videa¬ 
tis ; sed tota etiam mente Ordinem, Studium, Finem? 
quae a suis illa exigit cultoribus, contrectetis: paucis, 

Theologum praeceptionibus Academicis institutu^* 

Quod 

(A a .Tim.c 3. w 15.16. 17. (/>) Du-Cange gloss med. et i l f r ’ 

f*) Videte Liberatum Fasson. L*t. Verb. Clericus. 

Schol.Piar. in Qtuiest Critic. Aliter alii Codices habeo j 

4 e viro Laico cum haereticis haec autem lectio visa M 

disputante , impress. Liburnii est probabilior. 

aji. 176 (c) Enchir. c 4« 

(d) Libi ip. c. 1. 






gum inchoandum , meisque ad eam scientiam Conclu¬ 
sionibus informandum; quae caritati conjuncta, non 
inflat, (c) aut destruit; sed aedificans, (d) ardet, et 
lucet: (e) qua certe possit, non unus e turba Iheo- 
logus; sed omnibus suis numeris, et partibus expletus 
evadere. Quamquam quid meum dixi -, vel meis. Imo 
veritatis , et veris: sed quia veritatis, idcirco plus 
meis: illam enim, si quomodo comprehendam, (/) se¬ 
qui constituo ; Ecclesiae , quae m columna est , ^ fir¬ 
mamentum veritatis . ( g ) in Scripturis , et I atribus, 
et Canonibus intelligendis, atque ad rem propositam 
afferendis, sensum exquirens. Magnum opus omnino, 
Deus immortalis , et arduum molior : rern^ difficilem, 
et omnium difficillimam ; vestri tamen causa , juvenes, 
et amore susceptam: quam si sustinere non potuero, 
injuncti tantulo tanti oneris culpa sit vestra, mea 
recepti: sed utramque, obsecro, intentio utriusque 
partis recta compenset. 

Quaeritis igitur impense, ldque jam saepius, quam 
Theologiae perdiscendae rationem probem maxime: 
e t qualis mihi videatur illa, cui addi nil possit; quam 
e §o summam judicem, et perfectissimam reliquarum. 



(e) Joauti . c. f. v. 

(/) Philipp . c. 3. v. ia» 
(#) 1. Tim. c. 3. v. 15. 


( vm) 

„ Iri quo (ut a Tullio , de Eloquentia disserente , veriti 
„ mutuar ad Theologiam) „ vereor, ne si id, quod 
,, vultis , effecero; eumque Theologum , quem desileratis, 

,, expressero ; tardem studia multorum : qui, despera- 
„ tione debilitati, experiri id nollent, quod se asse- 
,, qui posse diffidant. Sed par est , omnes omnia ex- 
„ periri; qui res magnas, et magnopere expetendas, 

,, concupiverunt. Quod si quem ant natura sua , aut 1 
„ illa praestantis ingenii vis forte deficiet; teneat ta- 
,, men eum cursum , quem poteiit. Prima enim se- 
,, quentem, honestum est, in secundis, tertusque con- 
„ sistere.' 1 (a) Ad Theologiam itaque nemo, quin sit 
vocatus , accedat : sed quem scientiarum Dominus (b) 
invitaverit , is meminerit; neque omnibus quina data, 
commissave talenta , sed bina nonnullis, aut singula; 
nec ab eis , quibus commendantur, negotiatione sibi 
imposita, plus repeti lucri ^ quam duplum (c) Ergo 
sic habete, sic judico, eam esse omnium optimam 
addiscendae Theologiae rationem; in qna tria demum 
illa , Ordo , Studium , Finis , superius indicata , rite 
serventur, (d) 

Est jam vero hajusce ordinis providere , ut p? 1115 
Phdbloqica, deinde Philosophica, tum Theologica p^' 
cipiaotur: in quo sane, quam se artium, atque scien¬ 
tiarum campus Theologo futuro nostro longus, e * 
latus aperiat; cum res sit per semet i esa perspicua? j 
tum conclusiones, quas subjicimus judicandas, amph^ 
patefacient. Non est enim Theologia nostra, si ff u ' 
dem prout decet, imo etiam prout oportet, exc^j 
liatur, inculta; sed omnium plane disciplinarum, si 
justissime famulantium , amoenitatibus ornatissim * 
Has ipsa suas mittit ancillas ad arcem , et ad m° en 
civithtis ', parvulos , ut ai se tandem veniant* voca 
rks.(e) Scilicet quasi parvulorum propriae doctrin^ 


a) In Oratore sub Init . 

( 7 ? \ t. Reg' Cs 4. V, 3 

(c) Mattii . c. 15. a v, 15. 


fw; ,i’ ■:/ ^|| 

(d) ftcmardiis in Cant Serffl») 

(c) Frov. c qeyv 3 4 , 







. (IX ) 

sunt reliquae; at easdem, ad Sacras litteras digne 
tractandas , prius esse discendas, non Augustinus mo¬ 
do, (a) sed doctus etiam omnis, vere , inquam , doctus 
inculcat. Ac de Ordine quidem, quoad praefationem 
pertinet, hactenus. 

Sequitur de Studio, quod pro rerum, quae scitu 
sint digna, natura, et conditione variarum, sic can¬ 
didatus, petitorve Theologicus variabit; ut in maxi¬ 
mis maximum , in mediocribus mediocre, in minimis 
tandern non nullum collocet, dico, sed minimum. 
Maxima voco dogmatica , scholastica mediocria , mi¬ 
nima extranea. Quo in genere mirum profecto est, 
quanta in Theologiam vel ipsi, qui a plerisque Theo¬ 
logi audiunt, peccent. Hic enim Historicis, exempli 
causa, plurimum delectatur; ille Politicis; quidam 
Mathematicis; non nemo Linguis; alii denique , prout 
quisque affectus est, aliis: sic ut apud istos illud 
unum valeat, unum floreat, unum regnet, quod sibi 
arridet, et placet, studium ; caetera contra langueant, 
marcescant, vix, aut nullo penitus modo colantur. 
Qui porro et dici. et esse , fateor , Historici poterunt, 
vel Politici, vel Mathematici, vel Interpretes, vel 
simile quidpiam , aut dissimile; Theologi tamen nec 
r em talium quilibet habere hacce via poterit; nec 
vero, si de jure sit sermo, nomen, aut decus. Taceam 
nunc illos, quibus tanta est, quemadmodum Augus¬ 
tanus loquitur, libido rixandi , (b) ut de rebus vel om- 
mno , vel propemodum inutilibus, frivolis, anilibus, 
ineptissimis, integris voluminibus digladientur: apud 
quos nullum Theologus ille locum obtinet , nullo 
prorsus est numero, qui, stultas ejusmodi quaestiones, 
et contentiones , it pugnas , (c) in quibus verba sunt 
plurima , multam que in disputando habentia vanitatem,{d) 

B Apos- 

( a ) Llt. i de Doctr. Christ. tot. (c) JLpist. ad Tit> c. 3. v. 9* 
tnaxirui h c. ao. (d) Ecclae. c. 6. v.6. 

W Eod.dib. c. 32. 


(X) 


Apostolico parens praecepto, devitare constituit, (a) 
Haec de Studio : illa de Fine. 

Absit, absit a Theologiae sectatore nostro cupi¬ 
ditas ; absit ignavia : sola eum Hei, sui, proximi Ca¬ 
ritas inclinet, inducat, inflammet; Caritas, inquam, 
non verbo tenus et lingua ; sed opere , et veritate (b) 
probata.(c) Est autem cupiditas, Augustino docente, 
quam multiplex; (d) at omnis inimicissima Caritati. 
Quo sane vocabulo motum animi intelligo ad fruendum 
Deo propter ipsum ; et se, atque proximo propter Deum: 
cupiditatis autem opposito motum animi ad f ruendum 
se , et proximo , et quolibet corpore , non videlicet 
propter Deum.(e) Quid jam vero , ut praecipua cupi¬ 
ditatis membra commemorem , vanitas est, nisi inanis 
cupiditas gloriae? Quid ambitio, nisi praepostera 
honorum cupiditas? Quid denique, nisi pecuniae ve¬ 
hemens quaedam , et caeca cupiditas, avaritia ? Nempe 
haec omnia, tanquam mundi , in maligno positi , (/) 
propria , Apostolicae litterae detestantur : (g) Theo¬ 
logus autem, quamvis in mundo adhuc sit; de mun¬ 
do tamen esse non debet, (/z) 

Nec vero ignavus, negligens, segnis, mera Theo¬ 
logiae cognitione contentus: quippe cui scientiae di¬ 
vinae, negotiandi causa, non otiandi, danda sit ope¬ 
ra. Negotiamini , inquit Veritas ipsa, dum venio : ser- 
vumque pigrum, qui talentum abscondit in terra, d e 
inutilitate damnatum, in tenebras ejicit exteriores.(i) 
Sapientia enim abscondita , et thesaurus invisus , quM 
demum utilitas in utrisque ? (£) Aut quis lucernam , ut 
illam sub modio ponat , accendite (/) Vos, 6 Theologi» 
lucem mundi esse, cognoscite, super magisterii can- 


de- 


00 Ad Tit. C. 5. V. 9. 

(0 i. Joan. c. 3. v. 18. 

(c) Greger. Homil. 3. in tEvang. 
(<0 Lib. 3. de JDoct. Chr.c. 10. 
(ej Id. ihid. 

(/) z. Joan. c, f. v, 19. 


(g) Ibid. c. 2. vv. 14. i 16» 
(A) Joan. c. 17. vv. 11. i 4 - 
(i) Matth. c. 25. vv. 2 
(£) Eccli. c. 10. v. 32. 

(/) Matth. c. 5. v. 15. 




(XI) 

delabrum a Christo Domino constitutam ; ut omnibus, 
qui in Ecclesiae suae domo sunfc, verbo , exemploque 
luceatis. ( a ) Ac meliorem quidem eum esse hominem , qui 
insipientiam suam celat , homine suam sapientiam abscon¬ 
dente , non mihi, dico , credatis, sed Domino, (b) Ca¬ 
ritate igitur ducti, caritate flagrantes, ad Theolo¬ 
giam cuncti, ejus discipuli, juvenes, convolemus: ut 
nempe quid Deo, quid nobis, quid proximo debea¬ 
mus , Deo inquam , pietatem , nobis sobrietatem, 
aequitatem denique proximis, agnoscentes , vitaque 
ipsa nostra complentes; idem reliquos doceamus. Nam 
si et nobis attenderimus , et doctrinae ; atque institerimus 
utrumque praestare; et nosmetipsos salvos faciemus ; et 
eos , qui nos audierint , ut auctor est Paulus, (c) 
Quod superest, studete, quaeso , sapientiae, filii, 
et laetificate cor meum : ut possitis exprobranti respon¬ 
dere sermonem, (d) Hanc opto, hanc flagito , hanc jubeo, 
in Theologicas exercitationes ut operam dare conemini; 
quam rectus Ordo, Studium congruens, sanctus de¬ 
nique Finis exposcunt. Id nimirum Deo, id Eccle¬ 
siae , id Reipublicae, id Academiae , id Magistris 
omni prorsus jure debetis. Ecce quot , qualium que 
parentum vestra intersit, juvenes, honori prospicere. 
Macti ergo estote virtute; macti sapientia , non inani, 
sed solida. Quam sane vos, tanquam lucis filios, 
viam lucis ingressos; nec inde ad sinistram, vel dex¬ 
teram deflectentes; videbunt recti , et laetabuntur’;et 
omnis iniquitas oppilabit os suum, [e) Sin vero contin¬ 
gat , (quod eveniet pro stultorum conditione saepis¬ 
sime) ut vel in Academiam, vel in eos, quibus jpsa. 
ruet ad vestram institutionem utitur, Praeceptores; 
quod indocti sunt omnes; quod puri puti Grammati¬ 
ci ; quod superbi; quod male in doctrina sani, atque 
suspecti; ejusmodique convicia, vobis praesentibus, 

con- 


( n ) Idem Ibid. vv. 14. 15. 16. 

Kcc J L c ‘ v - 3 3 - 

v c ) 1. Vim. c. 1. v. 1 6. 


(d) Prov . c. 17. v. 11. 
(<?) Psalm. 106. v,a 4 



(XII) 

conjiciantur: (nam quid nunc maledicta in homines 
praeclarissimos aspere, ac ferociter dicta commemo¬ 
rem?) respondete illis quidem ; non tamen probra, sed 
proba ; seu verba , veritati, ac virtuti conformia: si 
vestris forte excitati, correctique sermonibus, resi¬ 
piscant; aut convicti saltem, et confusi, recedant. 
Ego autem, si me vestri non culpa, sed causa quis 
laceret; vestramve mihimetipsi inscientiam, incuriam, 
arrogantiam , turpitudinem false exprobret, et inique; 
tantum certe aberit, ut tacens consumar , (a) obmutes¬ 
cere, aut abire coactus; ut veritate , suos discipulos 
liberante , (b) confisus; maledici conviciatoris injurias 
paucis quidem verbis , sed invictis extinguam. Quo 
profecto sensu postremo versus Vulgatae editionis ille, 
quem Codicis hujus fronti praescripsimus, Hebraicis 
fontibus continetur: Chachdm , beni , vescammdch libbi: 
veascliivah chorphi davdr : Hoc est: Sapiens , fili m\\ 
(scilicet esto) et exhilara cor meum : et respondebo , af¬ 
ficienti me probris , verbum. 

Sed nihil opus est plura: jam enim Conclusiones 
parvi hujus, nec limati opusculi triplices, ad Ordi¬ 
nem , ad Studium, ad Finem , quae in Theologica 
exercitatione servari oporteat , spectantes , nostram 
omnem tribus capitibus explicabunt de vera, et germa¬ 
na Theologia; deque Theologo, ut par quidem est, 
instituendo, erudiendo, perficiendo sententiam. Mo¬ 
neam prius, Hebraea omnia , et Graeca, imo etiam 
Germana vocabula, quae non ostentationis causa, sed 
adhortationis adhibeo, Latinis propterea notis expres¬ 
sa; quod Hispali praeter Latinos, eosque rudes, typi 
reliqui, quamvis aliunde requisiti, atque sperati, mi¬ 
nime tamen haberi potuerint. 


(a) Jal.c. 13. v. «9. 


(V) Joan. Ev. c. B. vv. 31.3*. 

DE ORDINE, IN THEOLOGICA 

exercitatione servando, 

CAPUT I. 



i RIA igitur esse jam dixi, ei, qui Sapientiam ad¬ 
amat; (amare namque, quod de virtute docuit Sene¬ 
ca, parum est) {a) atque cujus labores omnes ad ipsam, 
ut perfectus evadat Theologus , meditantur , rerum 
genera cognoscenda; aptoque ordine, ac methodo, seu via, 
et ratione versanda : quarum alias Philologicas, par- 
tim Philosophicas , quasdam denique Theologicas, 
uiihi libet, quandoquidem licet, ac expedit, appel¬ 
lare. In ejusmodi autem triplici notione, si modo id 
rationis trutina rectae pensabitur, orbis doctrinae ille, 
quem Oratoriae causa Quintilianus probat in pueris; {b) 
s |ve doctrinarum omnium , ut Vitruvius loquitur, dis - 
Cl plina ; ( c ) scientia videlicet generalis, ex disciplinarum 
circulo effecta cunctarum , quam encyclopaideian Graeci 
Nuncupant, continetur. Quo ex cumulo tunc Sapien¬ 
tiae templum ordinate, nisi fallor, animo discentis 
struitur; cum ab Atrio , ut ita dixerim, Philologiae 
fabrica incepta , tandiu per Philosophiae quasi Sart- 
ctum deducta provehitur; donec ad Theologiae ve- 
lut Sancta sanctorum mature pertingat. ( d ) Est enim, 
Apostolo auctore, Dei templum homo quilibet vere 
Y^istianus: (e) cujus mihi sensus instar Atrii, ra¬ 
tio instar Sancti, mens tandem, sive intelligentia, 
jnstar Sancti sanctorum esse videtur. Atqui ut Philo- 
?§ia sensui; sic et rationi Philosophia, et intelligen- 
tlae Theologia propria est. A sensu ergo per ratio- 
n em ad intelligentiam , fide nixam divina , progredi¬ 


mur. 



'PlSt. J\. 

1 • Inst . Orat. c. io. 
6 > in pratfat. 


(d) 3. Reg. c. 6. tot. 

(*) 1. Coritith. C. 3. v. 16. 

mur. Quae autem eruditio humaniores litterae, Hispani 
Bellas Utras , vel Humanidad.es etiam dici solet; eam hic 
Philologiae nomine intelligo: magnus sane locus,futuri- 
que Theologi proprius, a viris gravissimis tum Hipanis, 
tum Gallis, tum Germanis,tum Italis tractatus uberrime. 

Huc itaque Grammatica spectat; nec unius linguae 
definita limitibus, sed multarum: quae a glootta, quod 
est lingua , vel sermo, et mdthema , disciplina , vel ars, 
gloottomathias , scilicet doctrinae linguarum, nomen ac¬ 
cepit. Linguis accedit Historia, testis temporum , lux 
veritatis , vita memoriae , magistra vitae , nuntia vetus¬ 
tatis : (a) eaque cum Chronologia , et Geographia , si¬ 
ve temporum, et locorum notione conjuncta : quam 
et Scripturae Sacrae , (b) et Jus tum Canonicum , (r) 
tiim Civile ( d ) commendant Ac Historiam quidem cli- 
co multiplicem, nempe Politicam, Naturalem, et 
Litterariam: quo cuncta Historiarum genera redigun¬ 
tur. Et Politica quidem vel Divina est, vel Eccle¬ 
siastica , vel Profana. Naturalis, pro rerum naturae 
varietate mirabili, innumera fere capita comprehen¬ 
dit. Neque vero sterilis Litteraria: in qua tum Lit¬ 
teratorum opiniones hominum, et scripta ; tiim artium, 
atque scientiarum exordia , et incrementa narrantur. 
Addite Antiquariam, quae in manu scriptis, et sta¬ 
tuis, et nummis, et annulis, et inscriptionibus, et 
aliis vetustatis leipsanis, reliquiisve, sive monumentis 
detegendis est toti. Attexitote Rhetoricam, Poeticam, 
Mytkologian , quae Latine redditur sermo de fabula ; at¬ 
que in variarum, quas ne sim gravis, taceo, fabula¬ 
rum explicatione, ac enodatione versatur. Quarum 
profecto artium cognitionem, ciim aetatis ejus, 
qua sensus, memoria, et imaginatio praevalent, pr<p' 
pria esse videatur; rectus doctrinae ordo praescribit 

in 

G) Cicer. Vtb, 2. de Orat. n. 56. (c) Cap. Ad audient i nm * ^ 

G) Jtxod. c. 17. v. 1-4. et Esdr praescrlp. et alibi passiffl' 

I. c. 4. v. 15 .et saepe alias, (d) In l. Breviter. 1 ■ jf. de offt’ 

Praefecti Praetor, et ali 

in pueris. Age nunc, ut totum de Philologia locum 
in leges, aut regulas, disputationis ergo, et institu¬ 
tionis , quaspiai?! digeramus; ecce praecipuae 

Philologicae Conclusiones. 


I. C_^Avendum est maxime, ne quis, disciplinam 
quamlibet auditurus, in Academicum recipiatur; nisi 
Grammatici, Rhetoricaque Latinis plus erit, quam 
mediocriter eruditus. 

II. Danda est opera cuilibet Academiae prae¬ 
ceptori , Theologico vero major, ut omni , quoad li¬ 
ceat, sermonis vitiositate sublata , suus rei cuique in 
Disputationibus, Lectionibus, caeteris demum Acade¬ 
micis exercitationibus stilus, formave dictionis apte¬ 
tur. 

III. Nisi Hebraicae, Graecaeque linguae rudimen¬ 
tis saltem imbutus, juvenis adeat Theologiam; impa¬ 
ctus , aut certe non , prout oportet, apparatus ac¬ 
cedit. (*) 

IV. Utriusque idiomatis, modo laudati, multo 
facilior est, atque promptior, quam vulgus existimat, 
c e>mpa ratio. 

V. Quin etiam negare audeo, linguam esse ullam; 
quae cum Hebraea possit nec simplicitate, nec bre- 
Vj fcate, nec facilitate contendere. (**) 

VI. De punctis autem , apicibus, virgulis, vel 
Accentibus, quorum est quidem, confiteor, molesta 

tra- 


(") Viennense Concilium, an.1311. sub Clemente V. celebratum, 
^ i» publicis Scholis, Academiisque praecipuis Hebraea, Cbaldea, 
^rabica linguae traderentur, statuit. In Clement. t. c. 1. 
a ulus autem V. adjecit ct Graecam singulari Decreto,an. 1610. 
^8 ust * Romae ad S. Marcum dato. 

' 'J Ridete doctissimum Petrum Guarinum in euae Hebraeae 
r3 nimatic*e praefatione. 

tractatio; ea neque illo cum idiomafce nata sunt, sedi 
post Hieronymi tempora aRabbinis commode inducta; 
nec ad ipsius intelligentiam plurimum conferunt. 

VII. Hebraeam Alfonsi Zamorensis Grammati¬ 
cam omnium puto adolescentibus utilissimam : in qua 
et perspicuitas, et soliditas, et integritas, et exiguum 
lexicon , praecipuarum scilicet interpretatio dictionum, 
et opusculum , Hebraice , ac Latine contextum, hu¬ 
juscemodi exercitationi perutile, mira cum brevitate 
resplendent. 

VIII. Graeca vel Gretseri, vel Patavina Gram¬ 
matica satis est, opinor, apta tironibus. 

IX. Dictionaria , ut ita dixerim , tria candidato 
Theologiae nostro versanda frequenter: pro Latino 
nempe idiomate, Facciolati; pro Graeco Schrewelii, 
vel Scapulae.; pro Hebraico , Pagnini, sive Buxtorfli. 

X Suadendus est Academicus juvenis Theologi¬ 
cus, ut praesertim vacationum tempore, modo Cice¬ 
ronis' Tusculanas, Academicasque quaestiones perle¬ 
gat , Officia quoque , Dialogos, Paradoxa , hoc est, ad¬ 
mirabilia, vel rara : modo Cyprianum, qui, instar fon¬ 
tis purissimi , dulcis incedit , et placidus : (tf) modo 
Lactantium, quasi quemdam Tullianae fluvium eloquen¬ 
tiae : (b) modo Hieronymum , eloquentiae fontem : (e) 
atque de illa cum Cicerone ipso, quem vincit quo¬ 
dammodo, Erasmi sententia, concertantem: {d) modo 
Patres Ecclesiae alios , dicendi ratione consimila 
qua de re Josephi Weissembachii libri tredecim le¬ 
ctione dignissimi. 

XI. Absit ab Hispani institutione Theologi, ver¬ 
naculae , cujus esse debet peritissimus, linguae ne¬ 
glectio. Legat idemtidem binos, praeclarissimosque 

Luisios , Granatensem , ac Legionensem ; legat Riva- 
deneyram, Abylensemque Joannem: ut alios praete¬ 
ream 

W Hleron, aJ PaiiUn. Ep. $ 8. (c ) Paulin. S. Ambrosii Fota* 

(l^ldem ibid % ' in v ‘ lt% fi. j 4 m br. init . 

( ’d ) Lib. f.Epist. 19. 

ream innumerabiles, quorum lectione non iri sermone 
solummodo , sed in Theologia , et virtute proficiet. 

XII. Cum assiduus in Historia auditor quivis esse 
debeat Academicus; tum Theologus omnium maxime: 
quibus et aurea Vallemontii Historiae universalis ele¬ 
menta , et Ecclesiasticam Gravessonii, non exiguo 
quidem usui fore sum ratus. 

XIII. Ecclesiastica Caroli a S.Paulo Geographia,Hol- 
stenii annotationibus illustrata, omnium perfectissima. 

XIV. Dionysii Petavii Rationarium temporum 
Theologiae cultoribus aptius est, atque utilius, quam 
ut ab ipsis debeat praetermitti. 

XY. Plurima e re antiquaria documenta in Theo¬ 
logiae subsidium eruuntur: quibus Generi, Plispani 
Theologi , Dogmatico'Scholastica Theologia , perpetuis 
Prolusionibus Polemicis , Historico-Critkis , Sacra eque 
■antiquitatis monumentis illustrata , inter cmnes, quas 
ego saltem viderim, refertissima. 

XVI. Poetices, Fabulaeque cognitio, quo Em¬ 
blemata spectant , et Symbola , et Aenigmata , et 
-caetera consimilia, ad Sacrarum confert intelligentiam 
litterarum. Quo in genere , praeter Augustini libros 
de Civitate Dei, Pantheum Pomey Mythicum, duoque 
Martini Du-Cygnei de arte Poetica libelli nostro suf¬ 
ficiant Theologiae candidato. 

Sed tempus est, ut a Philologicis ad Philosophica 
transeamus. Neque enim veteranis in Theologia stu¬ 
dendi leges , modumve sciendi praescribimus ; sed 
tirones, sed adolescentes, sed discipulos, eosque nos¬ 
tros , et carissimos, et amantissimos instituimus, at- 
Spe ad Theologiae perfectionem accendimus: et ab 
e )usmodi scripturae genere, vel doctrinae, disputan¬ 
darum nempe codicis positionum, omnis prorsus aliena, 
lr nportitnaque videtur esse diffusio. Philosophiae igr- 
tur vocabulo , quod Sapientiae amorem indicat, vel 
studium , plus quidem volumus hocce loco , quam 
Vll lgus existimat, intellectum. Quid enim est tam com- 

C ...... mune. 

4minc, quam, Logicae, ac Physicae nescio quae frus¬ 
tula , vel umbrae, sive imaginis Philosophiae nomine 
.indigna , Philosophiam pleno nihilominus ore laudare? 
Atqui quam late, ac longe sapientia, naturae lumine 
subnixa , protenditur ; tam] studium ejus, ipsave Phi¬ 
losophia , pateat, necesse est. Sapientia porro, quam 
npnc juventuti Academicae , potissimiimque Theolo¬ 
gicae ,commendamus, illa est, quam 'Divinatum , hy- 
manarumque rerum, tum initiorum , causarumque cujus - 
que rei , cognitione , hoc pulcherrimum nomen apui an¬ 
tiquos assecutam , Tullius docet, (a) Haec, itaque irri- 
rccnsa, ut ita dixerim, naturae totius spatia perlus¬ 
trans ; atque latebras, recessusque innumeros pene¬ 
trans ; thesauros , unde scientiae , artesque singulae 
locupletentur, effodit abditissimos. Haec magna, haec 
mediocria , haec parva , haec tenuissima quaeque na¬ 
turalia persequitur. Rerum haec ipsa cunctarum , sive 
caelestium, sive terrestrium, sive interjacentium, quasi 
alis acta, et vecta conscendens, descendens, circu¬ 
miens, repens , elementa vestigat, et naturas , et 
affectiones, et effectus, et causas, et classes, et cae- 
tera. Haec tandem, rerum universitate lustrata, dis¬ 
cussa , perspecta, calcata , usque ad ipsius invisibilia 
Dei per ea , quae facta sunt , intellecta , conspicienda 
transcendit, et conspicit, (b) Cedo mihi scientiam , cedo 
artem, vel illiberalem, nedum liberalem aliquam , ct 
ingenuam ; cujus Philosophia non parens, non educa¬ 
trix existat. (c) 

Sed age, vela faciamus: atque praecipuis Philo¬ 
sophiae partibus recensitis; quae ad Theologi institit 
,tionem nostri attinent, concludamus. Est autem to¬ 
tius Philosophiae quadripartita descriptio, tritissimis 
Logicae, Metaphysicae, Ethicae, ac Physicae voca¬ 
bulis comprehensa. Logica ergo, ,,quae per omnes 
,, partes sapientiae manat, et funditur, rem definiens, 

ge- ■ 

(a) Tascul. Quaest. tib, 5, c. 3. (c) Cicer . lib . j. dc Leg, sub jii*i 

( [b ) Rotn. c, 1. r. »0. 

„ genera dispertiens , sequentia adjungens, perfecta 
„ concludens, vera et falsa dijudicans, disserendi ratio, 
et scientia,' u (a) Criticam complectitur, sive artem, 
quae in discernendis auctorum scriptis veterum, et 
novorum tota ferme versatur. Sequitur Philosophia¬ 
rum prima , princepsque omnium , singulis principia 
suppeditans, (b) Metaphysica : quae sensibilia, et 
imaginabilia cuncta supervolans, rem omnino prae¬ 
terit nullam , corporis participem , vel expertem, ne¬ 
cessariam , vel fortuitam , sive existentem, sive prae¬ 
teritam , sive futuram, sive demum esse potentem; 
quin eamdem , ut pateat cognituro, subtilissima qua¬ 
dam intelligentiae velut anatomia discindat. Estque 
duplex, generalis, et specialis. Illa omnia, quae, sint 
cumque universalibus inter semetipsa conciliata ra¬ 
tionibus , contemplatur: haec de mentibus, Divina, 
Angelica , humana , quoad signatum super nos vultus 
Dominici patitur lumen , (c) inquirit. Utinam , iterum 
utinam, ab studiosa juventute tanti, quanti ipsa est, 
fiat; aut amplius saltem, et diligentius , quam ex¬ 
colitur , excolatur! Deinde Ethica, quae a moribus, 
quibus ipsa moderatur, est dicta: ,, unde cognitio, 
-5, inquit Cicero , virtutis existit: efflorescunt genera; 
v> partesque virtutum : invenitur quid sit, quod na- 
„ tura spectet extremum in bonis; quod in malis 
*)•) ultimum : quo referenda sint officia : quae degcn- 

dae aetatis ratio deligenda.“ ( d ) Huc Katurae Jus 
pertinet , Gentium, Politicum, Patrium. Pestat Phy¬ 
siologia, scientiave universae naturae corporeae: cui. 
Angelici sententia Doctoris, ( 7 ) praeire, cornitarique 
fiebent Mathematicae disciplinae; singula nimirum, 
lv tpote in mensuraret numero , et pondere disposita ,(/) 
]Tl etientes, computantes, et ad stateram ipsam, vel 
* r d tinam perpendentes. Atque ut haec de Philosophi- 
- . cis * 

C‘cer. L.'$. Tirsc.'c](j. c. afv (7) Tuse qq. T,. c 
v ^^iTkoni.L.^,ciuii.GeTit.c.Q,^. (e) Lect 6 . iti Lib 6 . Ethic . 

V c ) Psaltu, ^..v. 7 . ( f)‘$ a 2 K Ct *** v> - 1. 

cis hactenus non fusa quidam , sed quasi destillata 
doctrina , aliquantulum tum incrementi , tum perspi¬ 
cuitatis accipiat ; sequantur r 

Philosophicae Conclusiones. 

I. IVI ANCA, imperfectaque juventuti, Theolo- 

gicae potissimum , traditur Logica; quae nulla Cri¬ 
ticae artis rudimenta complectitur. 

II. Aristotelica Facciolati Logica diurna , noctur¬ 
naque manu eidem Philosophicae juventuti versanda, 
opus nempe et rebus , et verbis eximium, ne dicam, 
suo in genere singulare. 

III. Philosophica prorsus omnia Genuensis An* 
tonii, Logica videlicet , Critica, Methaphysica, Phy¬ 
sica , Ethica, Politica, quin etiam Theologica opus- 
,cula preclarissima. 

IV. Altieri autem Laurentii Elementa Philoso¬ 
phica , donec commodiora habeantur alia, pro gym¬ 
nasiis ejuscemodi retinenda quidem arbitror; modo in 
Musicis, Mineralogicis , Phytologicis , Zoologicis , hoc 
est, ad fossilia, plantas, et animalia pertinentibus, 
multa, quae ibi desunt, ex Philosophia Bertholdi 
Hauserii eruditissima suppleantur. 

V. Opus de variis fossilium generibus, Bernardo 
Caesio auctore, Philosophis, et Theologis utilissimum. 

VI. Sic est Matheseos doctrina cum Physica tem¬ 
peranda ; ut terminis utriusque cognitis, nec trans¬ 
cursis ; illa serviat; haec praesideat: opem illa ferat; 
haec palmam. 

VII. Physici, Mathematicis adjuti calculis, ct 
mensionibus, proprium est, cum de sono tractatur, 
Musices tradere fundamenta : in quibus Theologus p e * 
regrinus esse non debet. No/1 enim pauca in Scripturis Sci' 
eris claudit et obtegit rerum ignorantia Musicarum . {a) 

VIII. 

(a) August. lib. a. de D. C. c. a6. 

YIII. Quam est pulchrum , et solidum , et Theo¬ 
logis peculiare, opus dc Cantu, et Musica Sacra , sin¬ 
gula Ecclesiae tempora comprehendens, Martino Gcr- 
berto auctore , conscriptum ! 

IX. ,, Agriculturae, gubernationis, saltationum, 

„ cursionum , luctaminum , idque generis artium cog- 
„ nitio, etsi tenuiter, cursimque , usurpanda est ta- 
„ men ad judicandum : ne omnino nesciamus, quid 
„ Scriptura velit insinuare; cinn de his artibus tigu- 

„ ratas inserit locutiones, (a) 

X. Nemo unus est ad Theologiam, nisi ivletha- 
physica praedidicerit, admittendus. 

XI. Ad Methaphysicum pertinet de brutorum 
anima inquirere: quam esse incorpoream ratio, et 
auctoritas persuadent. 

XII. Interest plurimum Academicae juventutis, 
quibus credat scriptoribus; et quos caveat: maxime 
in rebus ad Religionem , ad Ethicam , ad Politicam 
spectantibus. 

XIII. Eclectica philosophandi ratio cum omni¬ 
bus , tum Theologis potissimum , necessaria. (*) 

XIY. Alia , longe alia libertas est illa, quae ab 
Eclectica docendi ratione procedit ; atque eorum li¬ 
centia hominum, et audacia, quos Germani Frey-Geister , 
Galli autem Forts-Esprits appellare consuerunt. Illa 
nimirum recta, sancta , utilis, Ecclesiasticae tandem 
doctrinae conformis; haec contra prava, iniqua, pes¬ 
tilens , diabolica. . . 

XY. Quare indigna prorsus est, ac intoleranda 
v el ruditas, vel malignitas, utramque miscere; Ca- 
tholicosque viros cum haereticis, atque adeo Atheistis, 

. ^ in 

f n ”) Atigust. lib . de Dect. Christ • c. 31. t 

(*) Philosophiam autem non dico Stoicam, nec Platonicam,, 
,, aut Epicuream, et Avistotelicam ; sed quaecumque ab his 
•>, sectis recte dicta sunt, quae docent justitiam cum pia scien 
v, tia, hoc totum selectum, dico Philosophiam. 1 ‘ Clcm ex * 
n Lib. i.Strom . 

in circulis, conviviis , academiis, pulpitis, remota, 
imo pessumdata caritate, atque veritate, traducere. 

XVI, Non omnem Philosophiam verbis illis, Vi- 
deu , ne quis vos seducat per Philosophiam , ut Luthe- 
rus perperam intellexit, condemnat Apostolus; sed 
eam solummodo, quam et hic ad Colossenses inanem 
fallaciam ; ( a ) et alias ad Timotheum falsi nominis scien¬ 
tiam nuncupat. ( b ) > * 

Ac Philosophicis quidem satis, arbitror, factum. 
Venio ad Theologica, quae ex priori trina ilia nos¬ 
tra opusculi partitione restabant; atque in Deo, ex 
ipsius revelatione, fide, spe , et caritate colendo, 
universa vertuntur, (c) Nempe Theologia in id tota 
incumbit, ut hunc inteiligi , hunc praestari, hunc 
defendi doceat cultum, (i) Revelatio autem ilia verbo- 
Dei, tiirn scripto, tum tradito, et apud Ecclesiam 
deposito fidelissimam , continetur. Hujusce porro, 
uniusque mulieris , sole amictae Divino; (e) et Christo 
viae, veritati , vitae (/) sempiterna, et inviolabili fide 
desponsae; (g) de iis prorsus 'omnibus interest judica¬ 
re ; quae ad suimet sponsi , a quo et auctoritatem 
habet, et juge praesidium, agnitionem, timorem, 
amorem , honorem spectant: sic nempe , ut quicumque 
illam, sive docentem, sive interpretantem , sive prae¬ 
cipientem, sive caventem non audierit, tanquam pu¬ 
blicanus, vel ethnicus sit habendus, (h) Ille autem ipse 
cultus tria summa complectitur doctrinae capita Theo¬ 
logicae : primum de Fide, alterum de Moribus, tiirn 
de Disciplina postremum. Nam et sine fide impossibile 
est placere Deo : (i) et fides sine operibus mortua est:{k) 
et si quis■ tandem voluerit contentiosus esse ; nos talem 
consuetudinem noti habemus , neque Ecclesia Dei. (7) Fidei 

ergo 

( rt ) C* v. 3 . - (jf) Ose. c. n vv. ip. io. 

(b) . x. Tim c. ultim. v. <20. (fi) Matth.c. 18. v. 17. 

(c) August. i a JLnchir. c. 1. (/) Hebr. c. 1 r. v. 6 . 

(d) August. L . 14. de Triti, c. 3. (&) Jacob. c. 1. v. <26. 

f 1 ~d s C 1 v - > . (/) 1. Cor. c. 11. v. 16. 

C/) doan. c. 14. v. 6. 

£rgo, puritate, morum sanctitate , Ecclesiasticiquc re¬ 
giminis observantia , verus Dei cultus, Christianave 
Religio, atque adeo Sapientia, Theosophiave , stte 
Theologia revelata, triplici quasi termino, definitur. 
Atque fidei articulos Symbolum Apostolicum; Morum 
Dogmata Decalogus, ad Evangelium exactus; dis¬ 
ciplinae denique sanctiones Jus complectitur liccle- 
siasticum , vel Canonicum. 

Hinc triplex primum exoritur Christiana Theolo¬ 
gia , Symbolica scilicet, DecaLogica , atque Ecclesiastica ,. 
vel Canonica : quarum singulae , pro rerum , quas ^con¬ 
tinet diversitate multarum , ulteriores subit , easqtie 
aptissimas, mea quidem, nec sola, sententia, parti¬ 
tiones. Nam quae leges pro recta Sacrorum interpre¬ 
tatione librorum suppeditat , Int erp retat rix Latino, 
Graeco autem sermone Exegeiica nominaturi Quae 
autem fidei dogmata Divinae declarat , confirmat, 
exornat, Dogmatica. Quae vero ejusdem fidei con¬ 
troversias adversus Ecclesiae hostes, ut dogmata ab 
eorum telis vindicet, urget intrepida, Polemica Graece, 
Latine Bellatrix. Quae porro morum doctrinam con¬ 
tinet , lege Dominica regendorum, Moralis. Quod si 
viam perfectionis, in virtutibus obtinendae, consiliis 
etiam Evangelicis adhibitis, tradat, a Graecis Ascetica 
dicitur; a nobis Exercitatrix recte, puto, dicetur. 
Quam proxime consequitur Mystica , arcanos, subli- 
fnesque in hominum mentes Divinitatis illapsus ex¬ 
quirens. Accedit Liturgica , quae Sacris ritibus, sive 
Ceremoniis, ad Missae Sacrificium, Horas item Ca¬ 
nonicas, tum reliquas Ecclesiae functiones, spectan¬ 
tibus , exponendis incumbit. Supcrest Popularis , Ca~ 
fahetica Graecis, vel Homiletica , quae in fidei, mo- 
r nmque doctrina, familiari, vel pueris, vel populis, 
sermone tradenda, versatur. Symbolicae gemis quod¬ 
dam Theologiae praetermitto, longe utilissimae, et 
“atribus celeberrimae; (a) Divina quamplurima , per 


( a ) D 


fi- 


Dionysius Alex. Epist, 9. ad Titum . Cleui. Alex, L. 5. Strotn. 
Nazianz, Orat. 3 j. 




(XXIV ) 

figuras, imsgfnes, symbola, Deo in Scripturis Sacrh 
attributa , tractantis: quam ad Exegeticam , cujus in- 
terest, relegamus. (*) Sint jam igitur 

Theologicae Conclusiones. 

I. , jL'neologiae studium revelatae, rerum discen- 
darum multitudine longum , sublimitate difficile , ob¬ 
scuritate periculosum , ( a ) auditorem sibi vendicat, 
maturitate, perspicacitate, docilitate denique proba* 
tissimum. 

Ii. Cum verbum divinitus revelatum, Ecclesia 
judicante , rationeque famulante, Theologicam verita¬ 
tem conficiat universam; dubitari non potest , quin 
disquisitio Theologiae quaelibet, praeclara illa Augus¬ 
tini sententia, contra rationem nemo sobrius ., contrA 
Scripturam nemo Christianus , contra Ecclesiam nemo pa¬ 
cificus senserit , (b) dirigi debeat, et finiri. 

III. Theologiae professoris refert, brevem quam¬ 
dam , perspicuam , solidam discipulis tradere Historiae 
Theologicae summam, semel saltem in studii Theo¬ 
logici quadriennio: quod in prima, suo Theologias 
Dictionario praefixa , Dissertatione Prosper ab Aquili 
explevit eximie. 

IV. Quaestio autem illa, neque indigna tractatu» 
atque a Mabillonio, (c) Dupinio, ( d ) Possevino, (/) 
Gerberto, (/) aliis disputata: utrum praestet alteri, 
professoresne sua auditoribus scripta dictare; an aucto¬ 
rem quempiam , publicis typis expressum, ipsis expo¬ 
nere: sic mihi, in Theologica praesertim institutione» 



C') Huc facit Symbolographia (c) Tract- de stud. Monast. p- 1 *" 
' Jacobi Bos.chii celeberrima. c. io 

(>'<) Nnziati. 0 rat/l 6 . de Moder. (d ) Meth. stud. Thcol. C. / 

in disput. (c) Bildoth. Setec. Lib. i. c - 5 ' 

( 'b ) Lib. 4 de Tritiit. c 6 . Cf) De Rat.Dxcrcit. Schol-^a, 

pro posteriori modo videtur esse solvenda ; ut priore 
tamen posterior, ubiubi oportuerit, suppleatur. 

Y. Fuit semper, estque adhuc, atque, donec 
saecula consummentur, erit in Ecclesia Catholica ar¬ 
cani doctrina secretior; quam piaculum sit temere in 
vulgus spargere; auribusve, non satis fidelibus, pur¬ 
gatis , idoneis prodere. (*) 

YI. Quapropter Theologici Magistri esse consti¬ 
tuo , discipulos nimis redundantes; et supereffluentes 
juvenili quadam dicendi proclivitate, reprimere: ac, 
ne de quibuslibet apud quoslibet disserat, providere.(rt) 
YIL Asceticae, Mysticaeque , solidae inquam, 
ct verae, doctrina non est a Moralis traditione Theo¬ 
logiae separanda : nec vero Liturgicae, atque Eccle¬ 
siasticae , vel Canonicae. 

YIII. Nec Hebraeus Yeteris , aut Graecus Novi 
Foederis Codex in rebus fidei, vel morum corruptus 
est: nec a Tridentino Concilio Yulgatae Editioni La¬ 
tinae postpositus. 

IX. Quae cum ita sint; (imo vero etiam si ali¬ 
ter quidem essent) a Doctore, .Scripturae interpreta¬ 
tioni Divinae praefecto, praetcriri non debent. Ad 
quod sane haud parum Sebastiani Seemilleri, Sacrae 
Theologiae Licenciati, ac Professoris, nec non Ca¬ 
nonici Regularis Pollingani, Eermeneuticam Sacram , 
addita Commentatione de Studio linguae Hebraicae cum 
Theologia, conjungendo , arbitror juvaturam. Accedit 
Ijanielis Christophori Riesii Chresiomathia Biblica 
-dnalytha Polyglootta . 

X. Theologicae ejus auctoris Institutiones, qui 
aut, defendendo, studium partium fovet; aut refel- 

D' lendo, 

(*) ,, Quoniam iis, qui non sunt probati, non facile potest 
,, exhiberi ejusmodi ministerium ; nonnulla consulto prae- 
,, ter mitto , timens scribere, quae etiam cavi dicere: 11« 
,, metuens , qui in ca inciderent , ne in aliam forte partem 
accipientes, labcrentur ; et puero gladium juxta proverbium 
i, praebere inveniremur. CUm. Alex, $trotn % L , 

( a ) Nasiahzi Ornt'. 36 1. de Theolog . 

lendo, modestiae, caritatis, justitiae terminos transi¬ 
lit; longe sunt a gymnasiis Academicis removendae. 

XI. Novem Martini Gerberti Theologiae, Exi- 
getica , Dogmatica , Symbolica , Moralis , Mystica , Sa- 
crament ari a , Liturgica , Canonica , Scholastica , totidem 
octavis minoribus tomis contentae; tractatus item 
de Radiis Divinitatis in operibus naturae , providentiae , 
££ gratiae ; de vera insuper Religione , Ecclesidque de¬ 
monstratis ; tum dte apparatu ad eruditionem Theologicam 
pro. tifonibus, quatuor tomis similibus comprehensi; 
aptiora mihi esse videntur opuscula ; quam ut ipsis 
carere ullus Theologiae debeat candidatus. 

XII. Quamdam Theologicorum velut bibliothecam 
librorum, juventuti Academicae perutilium, atque 
viginti septem tomis octavis majoribus contentorum, 
edidit Dominicus Schramus, Benedictinus: a quibus 
ex ordine recensendis abstineo, ne longius, quam par 
est, excurrat opusculum. 

XIII. Yolumen de optima legendorum Ecclesiae 
Patrum methodo , a Bonaventura Argonensi, Char- 
tusiano Monacho concinnatum, rect£ , ac merito Ma- 
billonius (d) pro Theologi institutione commendat. 

XIV. Meminerit Theologus, quod a Facundo 
Hermianensi facunde simul, ac docte monetur: Pa¬ 
trum errores luminarium esse defectus : quae licet non - 
nunquam splendoris sui detrimenta sustineant ; non tamen 
amittunt luminaria esse , quod sunt . ( b ) 

XY. Sed nulli tamen, sive Doctori, sive etiam 
Patri, sic est licitum adhaerere; ac si Deus, ut ita 
dicam, aliquis esset; ipsiusque scripta cum Divinis, 
seu Canonicis conferenda. Absint igitur ab Academiae 
Theologis contentiones ejusmodi: Ego quidem sum 
Augustini : Ego autem Damasceni : Ego vero Thomae: 
Ego tandem Scoti. Omnia enim nostra sunt, sive 
Augustinus, sive Damascenus, sive Thomas, sive 
Scotus: imo sive Paulus, sive Apollo, sive Cephas: 

omnin 

(a) Ve Stud.Monast. P . a, c . j. (b) Lib. 4. pcLg- 62 . 

mnia quidem nostra sunt : nos autem Christi : Christus 
autem Dei. (a) 

XVI. Quamvis Theologica Doctoris Angelici 
Summa non modo sit Aristotelicae Philosophiae ac¬ 
commodata ; variarumque rerum, quae postea conti¬ 
gere , notitiis destituta ; sed etiam productior , atque 
sublimior, quam ut eam vel quadriennium Theologiae 
destinatum, vel ingenia vulgaria capere possint: ta¬ 
men ita est solida, ordinata, propria denique Theo¬ 
logorum ; ut cuilibet, sive Doctori, sive discipulo, 
magno usui esse in suis exercitationibus possit. 

Quibus sane omnibus, expositis hactenus, et pro¬ 
positis, abundanter me arbitror, pro scripturae sah 
tem hujuscemodi conditione , de discendorum ad 
Theologiam Ordine, ac natura dixisse: nescio an il¬ 
luminare etiam , et solide: quod judicent quidem alii; 
sed utinam non invidiae, aut malevolentiae livore j at 
candore benevolentiae , et caritatis affecti! 

DE STUDIO , IN THEOLOGICA 

exercitatione locando, 

CAPUT II. 

O.Rdinem excipit Studium , quod ad rerum, 
theologi cognitione dignarum, genus penitus triplex, 
Maximarum, mediocrium, ac tenuium , est, ut alias 
tonuimus, quasi ad perpendiculum , exigendum. Ma- 
*ima autem a me appellata fuisse dogmatica memi- 
nei 'itis; in quibus, propterea quia potiora sunt cae¬ 
cis , principalis item est opera conterenda : que¬ 
madmodum in adidphoris , vel, ut Tullius reddit, in¬ 
differentibus , vel ambiguis, (h) quae vulgus nuncupat 
‘ • - ' Sclio- 

( a ) i. Cor. c. i. v. ja. Et c. 3. vv. 4;. et s:q. (0 3 Ae -Flrtp 

Scholastica, mediocris; tum in externis, utpote me* 
re. servilibus, exilis, ac minima. Est namque illud 
animadversione dignissimum, quod Apostolus non 
suadet modo, Augustini judicio , sed praecipit: (<?) 
non plus videlicet , quam sapere oporteat ; sed ad 
sobrietatem solummodo sapiendum, (b) Quid , quod 
tempus breve est ? tiique , qui cum timore , et tre¬ 
more tuam ipsius operari salutem (c) pro temporis 
brevitate festinas; ea, inquit Bernardus, scire prius, 
ampliusque curato, quae senseris viciniora saluti, {d) 
Porro exhortari in doctrina sana ; et eos , qui contra¬ 
dicunt , arguere , Theologi munus est: ( e ) quem virum 
bonum , rerum Divinarum peritum , Gersonus probe 
describit: (/) sicut et Theologiam Melchior Canus 
artem , quae docet tum propugnare fidem ; tum haereses 
expugnare.(g) Haec profecto sola est, aut praecipua 
certe, sana illa doctrina ; quam Doctoribus Paulus in¬ 
culcat. Nam, ut praeclarum, quem proxime memo¬ 
ravi, Cancellarium Parisiensem, iterum laudem: quae¬ 
ret , inquit, aliquis , quales materiae dicendae sint pro¬ 
prie -., ac pure Theologicae ? Respondeat non ego , sed 
Augustinus : quod illae, per quas fides saluberrima gigni¬ 
tur , nutritur , defenditur , roboratur. (//) Quemadmodum 
fides , spes i caritas solum nominantur , et sunt virtutes 
Theologicae ; ita materia illa dicenda est proprie Theo¬ 
logica ,. quae fidem aedificat , spem erigit , caritatem 
inflammat, (i) 

Dogmatum autem nomine, non admodum presse, 
sed large quodammodo, etsi solide, accepto, ne¬ 
dum veritates fidei universas intelligo; verum etiam 
communia decreta, vel placita Theologorum. Com¬ 
munii 


00 Lib, 12. deCiv. D. c. I 5. 

(b) Rom. c. ia. v. 3. 

(c) 1. Cor. c. 7. v. <29. Et Pili!. 
c. a. v 11. 

(d) Serm. 36 in Cant. 

O Tit. c. t. v. 9. 


(f) Lee. 4 * de Cons. / pr- 4 * 

(g) Lib. 8. de L. T. c, 2. 

(h) Lib. 14. de Trint. c. 3*. 

(i) Lect . 2. cont . vnn. curto*- 


cons. 4. 

munia dixi, atque iterum dico communia. ,, Alia 
„ enim sunt Scholae placita, disserit Canus aptissime; 

alia Sectae praecepta. Quae ab illis dissident, ea 
,, notam habent; quae ab his, non habent. Nec enim, 
„ si quid aut Scoticis, aut Thomisticis pronuntiatis 
„ contrarium est, error illico est. Quo sane loco 
„ arguendi sunt Scholastici nonnulli,qui ex opinionum, 
„ quas in Schola acceperunt, praejudiciis, viros, alias 
„ Catholicos, notis gravioribus inurunt: idque tanta 
„ facilitate , ut merito rideantur. “ (a) Hactenus vir 
ille, quem doctrina pariter , ingenioque praepotentem , 
fama magnum , re majorem , Eminentissimus , eruditis- 
simiisque nominat Pallavicinijs, (Jf) Sed affatim prae¬ 
monuimus : quocirca mox sanciantur 

DE DOGMATUM STUDIO 

Conclusiones. 

I. JPRimum , praecipuumque Theologi , tum 
docentis, tum discentis studium est; ut quaestiones, 
ad fidem, religionemque pertinentes, ab his, quae 
praeter fidem sunt, et in utramque partem ignorari, 
vel negari etiam, sine fidei jactura possunt, (c) acute, 
ac scite discernat. 

II. In eo item multum est operae collocandum, 
ut, quid inter Catholica dogmata, adversosque hae¬ 
reticorum errores discriminis intersit, facta utrorum- 
que discussione, compareat. Quam in rem Dominici 
de Camus , BelHcensis Episcopi, opusculum in primo 
Thesauri Theologici volumine reperitur eximium. 

III. T otum fere quadriennii curriculum, juveni¬ 
bus pro Theologiae studio circumscriptum, debet in 

dog- 

O T)e Loc. llb. 7 c. 4. (c) August lib. 2, contr. Vclags 

W in Apolcg. Societ . c. «8. et Caeleste c. 23* 

dogmatum explanationem, confirmationem, exornatio¬ 
nem , propugnationem impendi. 

. . „ m no . n una v * a * sed multiplex, qua 
contra inimicos fidei singulos, Haereticos, Judaeos, 
oaracenos , Paganos , Atheos, sana Catholicorum 
dogmatum doctrina defenditur; eas perscrutari omnes, 
a que discernere , operae pretium, idque magnum, 
Academiae, nostrae Theologus habeat. 

^ ; Tria sunt omnino exercitationum genera , ad 
piaecipuum Theologici candidati studium attinentium, 
.Lectionum, Disputationum, Declamationum: quorum 
primum secundo, secundum tertio praestat utilitate. 

Vi. Atque Lectiones, quotidie a praeceptoribus 
designatas., sic tractare satagent auditores; ut modo 
stilum. Asiaticum adhibentes, amplificent; modo vero 
Laconicum,. contrahant: quo magnam tiim in perci¬ 
piendo facilitatem, tiim in dicendo dexteritatem sen¬ 
sim , pedetentimque sine dubio nanciscentur. 

VII. De Disputationibus autem, in quibus unus 
quidpiam. ponit, alter deinde opponit; cui prior vel 
faciat satis, vel nitatur, ut faciat: sic frequentandas 
quidem, existimo ; ut tempus tamen , concertatoribus 
pro diligenti praeparatione sufficiens, relinquatur.(*) 

V III, Restant Declamationes, lingua potissimum 
vernaculaatque oratorio dicendi genere perorandae: 
quarum utilitas, et decentia vel ex eo solum liquet, 
quo.i eos , qui docturi sunt populum in Ecclesia , valere 
bene dicendi ai te , atque usu , neces sum sit’, ut Andreas 
Hy peritis, (a) Laurentiusque a Villa-Vicentio (b) con¬ 
sultissime tradiderunt. 

IX. Cum pleraque Religionis dogmata Christia¬ 
nae, 

CD disputationum nonnne prolusiones quoque illae veniunt in - 
telligendae ; quibus in gymnasiis adolescentes , pro Cathe- 
iae alicujus, alteriusve officii petitione deinceps instituenda? 
naviter exercentur. 

(A Di r.tt. Stud. Theol. L. 3. C. r. 

(/>) De rat . S tui. Theol. L. 3. c. 6 . 

nae, utpote Apostolorum, et Prophetarum funda¬ 
mento substructae, (a) Propheticis, et Apostolicis 
litteris concludantur; sic in ipsarum Studio assiduus 
esse debet Theologus, ut semper in ejusdem manibus 
sint, et jugiter mente volvantur.(/>) „ Quin etiam te- 
,, nenti codicem somnus obrepat, et cadentem faciem 
,, pagina sancta suscipiat. 14 (e) 

X. Et Scripturae quidem ipsae primum, quoad 
fieri possit, memoriae mandandae: deinde brevis in¬ 
terpretis alicujus auxilio, Tirini exempli gratia, vel 
Menochii, credendi regulae, vivendique praeceptio¬ 
nes solertius vestigandae : tum in obscuriora , Corne¬ 
lii , Calmeti, sinuiibiisque commentariis adhibitis fu¬ 
sioribus , penetrandum. ( d ) 

XI. Aurea vere illa , et summa Theologiae Dog¬ 
maticae Summa , Catechismus Romanus communiter 
nuncupata , Tridentinique Concilii cura contexta. 
Theologis, non soliim docentibus, sed etiam discen¬ 
tibus evolvenda. (*) 

; xii. Qu amvis non una omnibus, de tempore, 
a Theologico juvene in studiis locando, praefinienda 
sit norma ; quatuor tamen horae, pro unaquaque vi¬ 
delicet aula binae, satis esse videntur 5 ut eorum 
quilibet congrue illuc paratus accedat 

XIII» 

( a ) Ephes. c. 1. v. <10. 

(P) Hieron. Epist. ad Cdantiam . (c) Idem ad Eust, de serv. virg, 

(^) Vide Aacust. lib. a. de D. C. c. o. 

Suo jure principem locum inter omnia Doctorum scripta 
1, tenet; cum non unius privati hominis sensum, sed Eccle- 
siae totius judicium, et Apostolicam a Petro, et Paulo 
doctrinam Romanis traditam, contineat; juxta quam populo 
in templo, et juventuti in Scholis proponendae doctrinae 
11 omnes attemperari debent: ita ut hic unus liber instar 
11 omnium tam docentibus , quam discentibus lydius lapis, 

. ->i et arctissima, et infallibilis norma, ad quam examinanda 
ii sit omnis doctrina , esse queat . c Jacobus Bajvs In Epist. 
dedicat. Religion. Christian. Institutionibus jpraejixa^ haec de 
Catech . Ront. 

XIII. Nullis Theolog iae auditor 'minus necessa¬ 
riis, aut expedientibus occupationibus impediatur; si 
quidem verus sit Theologus evasurus. Scriptum est 
enim: Sapientia scribae in tempore vacuitatis ; et qui 
minoratur actu , sapientiam percipiet . ( a ) 

XIV. Quoniam non omnes dogmatum tractato¬ 
res in singulis aeque versantur; hi sunt inter alios 
pro materia^ unaqualibet , deligendi , qui eadem 
pervestiganda caeteris praestitere: qualis est Athana- 
sius verbi causa in Trinitate, Augustinus in Gratia, 
in Incarnatione Cyri Ilus. Juniores autem Bellarminus, 
Petronius, Castrus in dogmaticis celeberrimi. 

De Dogmaticis disseruimus: ad Scholastica des¬ 
cendamus. Consulto autem, Theologiam partientes, 
Scholasticam praetermissimus: rati, nullam esse, si 
quidem recte loquamur, Scholasticam Theologiam, 
ab illis omnibus, quas ibidem recensuimus. Theolo¬ 
giis, re, sed modo distinctam. Neque vero modum 
ejusmodi , Scholasticae proprium Theologiae , ia 
factionibus, cavillationibus, altercationibus, aliisque 
Scholasticorum vitiis aliquorum , positum intelligimus: 
absit; (*) sed in ordine , brevitate , perspicuitate , secu¬ 
ritate , vi tandem, seu efficacitate doctrinae, (b) Hae 
quidem sunt Scholae virtutes: haec Scholasticae for¬ 
ma I heologiae : haec Scholasticorum tessera Theolo¬ 
gorum. Nam ,,quem intelligimus Scholasticum Theo- 
„ logum ? aut hoc verbum in quo homine ponimus? 
,, Opinor in eo, qui de Deo, rebusque Divinis apte, 
,, prudenter, docte e litteris institutisque Sacris ra- 
,, tiocinetur. Nisi quis is sit, esse Theologum Scho¬ 
lae 

0> 

(rt) Ecc/i, c. 38. V. 

(O ,, Qui Theologi, spiritu vanitatis ut uter distenti, positos 
•», a Patribus terminos profana novitate transferre satagerent, 
«m inanibus quaestionibus , ostentandi tantum ingenii causa, 

,, excogitatis: ut videantur non Theodidacti , seu Theolog 1 » 

,, sed potius Theophanti. Gregor. IX. Epist. ad Parisii 115 ' 
Jllagist. 

(b) P. Uavassor. Orat. 


10, 

„.lae neminem, confitendum est. u {a) Scholae igitur 
Dogmatica , Scholae Polemica , Scholae Moralia, 
Scholae Liturgica, Ascetica, Mystica , caetera. de¬ 
mum Theologiae genera maxime peculiaria : quibus, 
tanquam materiis, suae illa quasi formam ordinatae 

tractationis accommodat. 

At, etsi haec ita sunt, tamen Scholasticae, a ple- 
risque quaestiones illae dicuntur , quarum . inscientia 
nihil periculi habet ; error nihil habet criminis . (£) De 
quibus nonnullas hocce loco conclusiones exhibere 
constituo; animum illuc intendens, ut extremis pe¬ 
nitus devitatis, altero haereticorum communi. Scho¬ 
lam susque deque habentium, et calumniantium; al¬ 
tero vulgarium proprio Scholasticorum , nugis ac 
ineptiis indulgentium: medium illud Nequid nimis , 
a sapientissimo quoque probatum Theologo, pate¬ 
faciam. Neque enim exterminandae sunt omnes ; cum 
sit tractatio non inutilis aliquarum: nec contrh plu- 
res movendae, quam illae solummodo,, quae. Chi is- 
tianam deceant Theologiam. Paucis dicam iterum, 
quod ante dixerim fortasse non semel:. mediocria haec 
sunt, ordinisque secundi, non primi: mediociitate 
igitur , secundisque dignanda; non primis, et sum¬ 
mo. Sint porro 

DE SCHOLASTICARUM STUDIO 
quaestionum Conclusiones. 


I. i 3 Cho 1 asticam , legitimam videlicet, Theolo¬ 
giam , qua nihil Ecclesia Vei fructuosius , omni studio 

E re- 

( Jb) Cantis L. 7. c. f. 


(«) Can. L. 8. c, 1. 

'HthiitiXim , Ulastr animi , propagandam Sedes ipsa 
Apostolica definivit, (a) 

II. „ Haer eticorum insidiae , et diabolicae machi- 
„ nationes quibus, Sacra Theologia , quae Scholastica 
,, appellatur, impetitur , de ejusmodi veritate nos ad- 
,, monent: nempe divino illius munere, qui solus 
,, dat spiritum scientiae, sapientiae, et intellectus, 
„ a majoribus fuisse nostris, sapientissimis viris , in- 
„ ventam, (b) 

III. ,, Scholastica facultas perquam utilis est ad 
,, recte disserendum de rebus, ai materiam religionis 
,, spectantibus: ad stabiliendas sententias, quibus ni- 
„ tendum est : ad decidendas novas controversias, 
„ quae passifn insurgunt: ad enodandas aequivoca- 
,, tiones, paralogismos, et haereticorum sophismata: 
,, ad conciliandos demum veterum exprimendi modos, 
„ cum iis, qui nunc in Ecclesia usurpantur. 44 (c) 

IVh At eorum vitia Scholasticorum magnopere 
vituperanda sunt, et vitanda, „qui, postpositis, vel 
,, neglectis necessariis, utilibus, et aedificativis doctri- 
„ nis; curiosis, inutilibus, et supervacaneis Philo- 
V, sophiae quaestionibus, et subtilitatibus se immis- 
,, cent: e quibus ipsius studii disciplina dissolvitur; 
V, luminis ejus splendor offenditur, et studentium uti- 
„ litas impeditur. 41 (i) 

V. ,, Theologus omnis, de re supernaturali dis- 
,, putaturus ; (nam haec illi propria disputatio est) 
„ nomen Theologiae secum ipse reputet; titulum 
,, Theologi suum frequenter legat: sciatque , nullam 
,, illi asciscendam esse quaestionem;- nisi quae ad ve- 
,, ram , quae supra natur and est, Christi, Apostolo- 
,, riim, et Prophetarum Philosophiam re feratur. 4 ‘(e) 

VI. Meminerit insuper , ut a quaestionibus, 

; quae 

C) Sixtus V. Coiist. 11. (£) Joan.o.i.lZp adTheol.Parrs*. 

(&) Idem ibld . apud Naidi. AUx. t.Z 

(c) Mdbilloa. Stud.Mjnast.p o.. (e) Can.de Loc . lib. . 13 . C. $• , 

c. '6. . > ■ 

quae nullo pietatis fructu, nullo morum emolumento 
tractantur, abstineat; Isaiae illud; Ego Dominus Deus 
tuus , docens te utilia. ( a ) 

VII. „ Stultissimum omnium fuerit, examini sub- 
,, jicere, quae mentem nostram transcendunt; et tcn- 
„ tare intelligere , quae intelligi profecto non pos- 
,, sunt. 14 ( b) Scilicet qui scrutator est majestatis , oppri¬ 
metur a gloria, (c) 

VIII. Ejus puto, generis sunt , ut de aliis ta¬ 
ceam bene multis, nonnullae quaestiones, ad in tui¬ 
tionem Dei , visionemve , quae beatifica dicitur, 
spectantes: ubi ea, quae nec oculus vidit , nec auris 
audivit , nec in cor hominis ascenderunt , subtilissime 
disputantur, (d) Quin etiam si vidisset quispiam, us¬ 
que ad Caelum tertium raptus; celare tamen arcana 
tanta, et talia deberet: (e) Etenim Sacramentum Regis 

abscondere , bonum est. (/.) 

IX. Jam vero vanis, curiosisque disceptationibus 
prorsus explosis; sic de utilibus, nec inextricabilibus 
disputandum ; ut in illis solvendis nervi corpoiis, 
et animi omnes neutiquam , quod est valde ridiculum y 
intendantur, (g) 

X. Quamquam cum bis , qui a fide aberrant, 
velis, equisque est, ut dicitur , decertandum : tamen 
vel haeretici ipsi non conviciis lacessendi sunt, fi- 
gendive maledictis; sed obruendi argumentorum mul¬ 
titudine , et pondere convincendi, (h) 

XI. Etsi Apostoli praeceptio est , Noli verbis 
contendere ; ad nihil enim utile est , nisi ad subversio¬ 
nem audi entium : (i) tamen non ideo dictum est; ut, 
adversariis oppugnantibus veritatem , nihil nos pro 
veritate ipsa , etiam in nominis quaestione, dicamus. 

XII. 

(<0 C. 43. v. 17. (e) 1. Cor. c. 12. v. 4. 

{E) Cyril. Alex de jici, rect. (f) c ‘ v * 7 ' 

(d) Pfov. c. i ;. v. —7. (sii) Cati, de hoc. lib. i*. c. 

00 1. Cor. c. a. v, 9. j Et Isai. ( 4 ) Nanian. Orat, a6 . et 3^.* 
c. 64. v. 4. (i) a. Tiin. c. a. y. 4. 

XII. Nam est quaedam logomadiia , seu verborum 
pugna, laudanda: cum scilicet, num id, quod fides, 
rectave ratio docet, vox indicet aliquaepiam, vesti¬ 
gatur. Testor controversias, de vocabulis Honioousios, 
Theotocos , Hypostasis , caeteris tandem, exortas. 

XIII. Nec vero etiam minutissima quaeque, mo¬ 
do talia sint, Theologus praetermittat. ,, Nam si ex 
„ lege nec unum jota , nec apex unicus praeteribit: 
„ quomodo nobis tutum fuerit vel minima transilire? 
,, Quid , quod Est , et Non. syllabae duae sunt: 
„ sed tamen bonorum optimum veritas; et extremus 
i,, pravitatis terminus mendacium , frequenter hisce 

minutis voculis concluduntur?(tf) 

XIV. Sed aliae sunt ferme, vel prorsus de no¬ 
minibus controversiae, ex quibas oriuntur inter Ca¬ 
tholicos ipsos invidiae , contentiones , suspiciones malae , 
conflictationes , ( b ) penitus detestandae. (*) 

Multus sim , si vitia , quae in Scholam , diabo¬ 
lo nequiter suggerente , homine stulte consentiente, 
Deo tandem justissime patiente, hactenus irrepserint, 
universa commemorem. Itaque praecipuis enarratis, 
atque meritissima exilii perpetui damnatione multa¬ 
tis ; modo praeterea illo, quem in Scholasticis mere 
quaestionibus mediocritas exigit, constituto: restat, 
ut de minimis, servilibus, accessoriis , si ita loqui 
liceat, doceamus. Jam, haec illa sunt externa subsi¬ 
dia , quae ab humanis disciplinis omnibus evocata, 

in 

(<t) 'BasM. llb. de Spir. S. ad Amphiloc. c. i. 

O i. TLm. c. 6. v. 4. 

(*) ,, Intelligo etiam in Schola fuisse nonnullos, quasi «id dis- 
,, cordiam natos; qui tum optime disseruisse se putant, cum 
- ,, contra doctores dixerint; ut non tam verum invenisse 
,, velle videantur, quam adversarios convincere, concerta- 
,, tionibusque et rixis totas chartas implere. Atque horum 
ti sunt in Ecclesia multi, qui tanquam milites auctorati ve f 
„ tuentur , vel impugnant ; et tota eorum de re TheoIog* lCl 
,, disputatio partium stadium est,contentio, atque dissidium» 4 

Cati* d* 1 8, 'C. x. » 

iii Sacra Theologiae castra taniiu, ac eatenus reci¬ 
piuntur', quam diu, et quatenus sub religionis Catho¬ 
licae sign»s, pro veritate , contra mendacium , opor¬ 
teat , et expediat militare. Qua in re Scholastici 
non pauci multa peccarunt: qui suis. inutilitatibus 
potius, quam subtilitatibus prorsus addicti; ejusmodi 
eruditionem perinde, quasi puerorum naenias, imo 
quasi sacrilegam , Christianoque Theologo indignam, 
et inutilem, contempsere. Quibus ecce ego sisto pri¬ 
mum omnium Augustinum : (a) sisto deinde Clemen¬ 
tem , Alexandrinae Ecclesiae Presbyterum; (b) sisto 
quoque Cappadoces Basilium, (c) et Amphilochium, (d) 
studium illiusmodi suadentes. Alios hic praetereo tes¬ 
tes pro causa nostra locupletissimos: sed Hieronymum 
testans, Patrum fere neminem praetermitto. 

Is enim in Epistola, Magno , Romano Oratori, 
de argumento hocce ipso conscripta, utriusque ^ Ec¬ 
clesiae* Doctores, Orientis, et Occidentis, producit 
innumeros: quorum se confitetur exempla secutum. 
„ Quod autem quaeris, inquit , cur in opusculis nos- 
,, tris saecularium litterarum interdum ponamus exem- 
,, pia ; et candorem Ecclesiae ethnicorum sordibus 
„ polluamus: responsum breviter habeto. Nunquam 
„ hoc quaereres; nisi te totum Tullius possideret: si 
„ Scripturas Sanctas legeres : si interpretes earum, 
„ omisso Volcatio, evolveres. Quis enim nesciat, et 
„ in Moyse, et in Prophetarum voluminibus quae-. 
„ dam assumpta de gentilium libris: et Salomonem 
„ Philosophis Tyri et nonnulla proposuisse , et ali- 
,, qua respondisse i 1 Unde in exordio Proverbiorum 
„ commonet, ut intelligamus sermones prudentiae* 
versutiasque verborum , parabolas , et obscurum 
i, sermonem, dicta sapientum, et aenigmata, quae 
»proprie dialecticorum , et philosophorum sunt.“ 

Bein- 

( a ) U6. a. de T), C. tot . (c) Serm. ad adolesc. de $tud % 

(^) Strjomat. lib . i. h p. 278. in Genti! lib. 

(d) Ep. ad Seleucum- 

Deinde testatur Apostolum, Epimenidis, Menandri, 
Aratique versiculos usurpantem: ,, didicerat, subdens , 
,, a vero David , extorquere de manibus hostium gla- 
„ dium; et Goliae superbissimi caput proprio mu- 
„ erone truncare. Legerat in Deuteronomio, Domi- 
„ m voce praeceptum, mulieris captivae radendum 
,, caput, supercilia , omnes pilos, et ungues corpo- 
,, ris amputandos; et sic eam habendam in conjugio. 
,, Quid ergo mirum, si et ego sapientiam saecularem 
„ propter eloquii venustatem , et membrorum pul- 
,, chritudinem de ancilla, atque captiva Israelitidem 
,, facere cupio ? Et si quid in ea mortuum est, ido- 
,, lolatriae, voluptatis, erroris, libidinum vel prae- 
,, eido , vel rado: et mixtus purissimo corpori, ver- 
„ naculos ex ea genero Domino Sabaoth ? Neque 
„ statim prava opinione fallaris, contra gentes hoc 
,, esse licitum ; in aliis disputationibus dissimulandum: 
,, quia omnes pene omnium libri, exceptis his, qui 
„ cum Epicuro litteras non didicerunt, eruditionis, 
,, doctrinaeque plenissimi sunt. “ Haec Hieronymus: 
qui vir , et quantus! 

Quare ineruditos illos homines, atque eruditio¬ 
nem, quam nesciunt, blasphemantes, {a) a Hierony¬ 
mo ipso persuasus, exhortor: ne vescentium dentibus 
edentuli invideant ; et oculos caprearum talpae contem¬ 
nant. (b) At nec eorum studium probare possumus 
Theologorum , qui externis scientiae Divinae subsi¬ 
diis se aut totos dedunt; aut diutius, et vehementius» 
quam ipsorum deceat professionem. Quibus id certe 
contingit, ut , quo longius in prophanis litteris pro¬ 
grediuntur; eo magis regrediantur in Sacris. Caveat, 
quaeso ,“ utrumque Academicus noster Theologus vi¬ 
tium : et suum rei cuique concedat studium. Admi¬ 
nicula tantum illa sunt: tantum igitur adminiculent. 
Mathematicus sane Mathematicum agat; Philosopha 
Philosophum; Musicus Musicum ;. caeteri tandem 

cae- ; 

(rt) Jitdas. V. IO. 


(£) Ubi supra. 

caeteros reliquarum artium professores: at Theolo¬ 
gus , disciplinarum omnium notiones adhibens oppor¬ 
tune ; neve hunc, neve illum, neve alium ; sed 
unum omnino Theologum. Quod ut amplius innotes¬ 
cat s sequuntur 


DE STUDIO IN EXTERNIS THEO. 
logiae subsidiis Conclusiones. 



nullum in Sacra Theologia locum 


habet ratio naturae, nec primum: quorum illud Spi- 
nosistae; hoc Sociniani, cum Lutheranis, Calvinis- 
ffique, contuentur. 

II. Tria veritatum genera Theologia complectitur 
Christiana : aliae, quae naturae lumine cognoscuntur: 
partim quae, tametsi naturaliter latent , patet ni¬ 
hilominus esse posse: tum quaedam ita sublimes, 
arcanae, difficiles; ut eas ratio non solum assequi 
uequeat, verum et sibi quodammodo videantur esse 
pugnantes. 

III. Primi generis sunt, Deum esse : ipsius etiam 
attributa : multa demum moralis doctrinae principia. 
Secundi, Inferos existere , Purgatorium , Paradisum.' 
Tertii, Trinitatis, Incarnationis, Eucharistiae, cae- 
teraque mysteria consimilia. 

IV. Et primas quidem illas ratio demonstrat: 
^eundas tamen, et tertias, totam se in captivitatem 
adigens, in obsequium Christi , (a) fide fulta, et freta, 
e t tuta , complectitur. 

V. Utatur ergo ratione Theologus, humanis dis¬ 
ciplinis exculta: primum ad veritates, in principiis 
hdei implicitas, eruendas. Deinde ad fidem ipsam 


con- 


C a ) 2. Cor. c. io. v, 4. 

.contra ejusdem adversarios defendendam. Postremo 
ad Ecclesiae doctrinam, quatenus fieri poterit, illus¬ 
trandam ; vel etiam amplius confirmandam. 

VI. Discat cum Moyse, ac Daniele, Chaldeo- 
rum, Aegyptiorumque sapientiam, de Magia vide¬ 
licet , de observatione somniorum, de Astrologica 
divinatione: non ut sequatur, inquam: apage; sed 
ut judicare possit, refutare, convincere. Huncce lo¬ 
cum Benedictus Pererius, Valentinus, tribus perse¬ 
cutus est libris , tomo singulari , octavo minore, 
contentis. 

VII. Sapientia praestabilior eloquentia est. 

VIII. Imo tanto magis insipiens eloquentia de¬ 
clinanda ; quanto magis , suavitatibus illi propriis 
inescatus , in errorem auditor inducitur , maxime 
juventus incautior. 

IX. Sapientia ineloquens salutaris : suavitatem 
namque , quam dicendo afferre non potest; probando 
tamen, supplere contendit. 

X. Sapientia eloquens plus certe , quam inelo¬ 
quens , prodest. Quae sane, usque a septima, Augus¬ 
tini sunt omnes, [a) 

XI. Eruditionem, ac eloquentiam Scriptura Dj' 
vina commendat. Ibi enim legitur: Fons vitat erudi - 
tio possidentis : qui sapiens est corde , appellabitur ptU' 
dens, et qui dulcis eloquio , majora percipiet, (b) Cae* 
tera persimilia. (*) 

XII' 

(a') Lib. 4. de Doct Christ. c. 

(.&) Prav. c. 16. vv. a a,- 23. 

(*) Contra eos, qui a Theologia disciplinisque reliquis,eloqu efl ' 
tiam arcent, haec Vivesius. ,, In hanc stultissimam , et p eS ' 
,. tiferam opinionem plerique adducti sunt; ut Philo 50 ' 
,, phiarn , ut Theologiam , ut reliquis artes incorrupto se* 

,, mone tradi non posse credant. Si quid puillo cint* u j 

,, scriptum est, quodcumque sit ejus argumentum, 

1 y (tam inscii, et stupidi sunt) non Philosophiam, n ° n 

,, Theologiam, non Jus, non Medicinam, sed Gra/nnJ* 

,, ticam vocant. In Pseudo-Dialecticos. 


XlJ. Nulla prorsus' scripta sunt neu sapierit lof a, 
tfeu eloquentiora, divinitus inspiratis, (a) 

XIII. Quamquam omnes eloquentiae humanae 
virtutes, atque ornamenta dicendi, in Sacris litteris 
re periuntur; tamen illud magis admirandum, ibidem 
est, ac stupendum; quod sic eloquentia illa, per 
aliam sibi propriam, scriptores Divini sunt usi; ut 
nec eis deesset, nec emineret in eis: propterea quod 
•eam nec improbari ab illis , nec ostentari scilicet 
oportebat. Res autem ita inibi proferuntur, qiiasi 
sapientiam de domo sua, id est, pectore sapientis, 
procedere intelligatis ; et tamquam inseparabilem 
famulam, tametsi non vocatam, sequi nihilominus 
eloquentiam, (b) 

XLY. Si a Philosophiae , Theologiaeque studio 
inutilia omnia resecentur; nullusque in Academiam 
recipiatur, nisi mediocriter saltem rudimentis huma¬ 
nitatis imbutus: varia illa , et multiplex eruditio. 
Theologiae propria candidatis, in octo annos, trien¬ 
nium nempe Philosophicum , Theologiciimque quadri¬ 
ennium , vel quinquennium distributa , locum habet 
satis idoneum: vix eum deinceps, gravioribus nego¬ 
tiis, curisque recurrentibus, habitura. 

XY. Ejusmodi polymathias , sive litteraturae mul¬ 
tiplicis, in Auditore conatus saltem esse debet, et 
adumbratio : in Bacchalaureo mediocritas: in Docto- 
re praestantia : in Professore , vel Gymnasiarcho, 
perfectionis sumina dexteritas. Francisci Roberii Fo- 
lymathia , seu ad multiplicem scientiarum notitiam bre¬ 
vis , accurataque methodus , tribus octavis tomis expres¬ 


sa., percommoda. 


DE 


00 Augvst. ibid. c. 6. 


Q>) Idem ibid. 

DE FINE, IN THEOLOGICA 

exercitatione habendo^ 

CAPUT III. 

jDE Studio docuimus. Reliquum est, ut de Fine* 
qui Studium, et Ordinem longe praestat utilitate* 
dicamus. ,, Nam si quis fuerit consummatus inter. 
,, filios. hominum ; ab illo autem sapientia tua* 
*, Domine, abfuerit; in nihilum computabitur. “ (a) 
Ergo „ Charismata aemulamini, juvenes , meliora: ad- 
„ huc enim excellentiorem vobis viam demonstro: (b) 
non cupiditatis quidem illam , non inertiae; sed so- 
lertiae , sed caritatis. Fac, quaeso, mi Theologe, te 
hominum, te Angelorum etiam loqui linguis: te pro¬ 
phetico spiritu amatum: te cuncta nosse mysteria: 
te scientiam omnem, excepta nulla penitus, possidere, 
Bene quidem habet: at, nisi caritatem habueris; 
factus es velut aes sonans, aut cymbalum tinniens. 
Imo nihil es: nihil tibi prodest *, (e) caeteris parum. 
Qui enim sibi nequam est ; cui alii bonum eum futurum 
putatis ? ( 'd ) Sed multum (addite , si voletis, etiam 
plurimum) alios juverit scientia , caritate defecta: quid 
demum, mei juvenes, prodest homini, si, dum uni¬ 
versum lucratur mundum, suae patiatur animae de¬ 
trimentum ? (e) 

Jam vero multam locus iste postremus, eamque 
gravem, utilem, opportunam, de Theologici auditoris 
officiis; de virtutibus quoque, a se potissimum exer¬ 
cendis ; tum de vitiis declinandis, doctrinam exposcit 
En fateor: sed cum ea , quae huc pertinent, docu¬ 
menta in medio sint posita; et oratio nostra paullo 
longius provecta sit, quam proposita ratio postularet; 
relicta omni partitione, atque ordine hactenus obser¬ 
vato , succedant protinus 

DE 

() Sapient, c. 9. v. 6 . +. Cor. c. 13. (e) Mattfl. C.1 6. T.a& 

ff) i.Car.c. 12. v.31, (i) Eccli . c. 14. v. j. 

DE FINE STUDII THEOLOGICI 
Conclusiones. 


I. SeCUM ipse recolat Theologiae candidatus, 
quid Deo debeat; quid sibi; quid Magistris; quid 
condiscipulis; quid denique veritati. 

II. Nempe pietatem Deo ; sibi sedulitatem ; Ma¬ 
gistris docilitatem; condiscipulis exemplum; amorem, 
subjectionemque veritati, ipsum debere , quis ambigat? 

III. Vitia illi potissimum declinanda , somnus 
nimius , gula, luxuria, nebulonum familiaritas, in¬ 
constantia. 

IV. Virtutes vero maxime colendae, oratio, tem¬ 
perantia , castitas, modestia , observantia , cum sa¬ 
pientibus denique consuetudo. 

V. En autem illius, qua ipse uti apud Dexjm 
debet continenter, precationis et formam , et ordi¬ 
nem plane divina: j Bonitatem, ct disciplinam , et scien¬ 
tiam doce me . (a) Scilicet vitae sanctitatem , discendi 
industriam, perspicientiam cognoscendi. Vel ut He¬ 
braeus habet: Tub , tdham , vaddhath lammideni: boni¬ 
tatem , sensum , et cognitionem : apertius, virtutem, 
captum , intelligentiam. 

VI. Sapientia munditiem exigit cordis: quae le¬ 
ctione , meditatione, oratione, mortificatione denique 
comparatur. 

VII. Talem, talem perquirito, mi Theologe, cons¬ 
cientiae rectorem ; qualem a Basilio prolixe descrip¬ 
tum , tibi in pauca redigens, offero: nempe vitiis 
vacuum ; virtutibus plenum , et doctorum scientia 
Sanctorum, (b) Quem profecto ciim videris, et inve¬ 
neris ; (invenies autem, si Dominum timeas) (c) evigila 

' ". ad 

(<*) Vsalm. i, 3 . v. 66 . (c) Eccli, c, 6 , v. 16.. 

(D Orat, de renunt. et ali dic. 

ad cum ; et gradus ostiorum illius exterat pes tuus: (a) 
quidquid 6iiperbus, et arrogans, et insipiens mundus 
obtrectet. 

VIII. Caroli Musartii Adolescens Academicus sub 
institutione Salomonis, opusculum Theologicae juven¬ 
tuti, imo cuilibet studiosae, praecipuum. 

IX. Accedit extrema positio , ex Clementis Ale¬ 
xandrini , omnium eruditissimi, (b) desumpta doctri¬ 
nis. Tria igitur sibi ista nostras Theologus vendicat: 
contemplationem , mandatorum exeeutionem , viro¬ 
rum bonorum effectionem. Quae sane omnia con¬ 
currentia , Theologum complent: si quid autem desit 
ex illis, ejus claudicat Theologia, (c) 

Quid jam vero mihi, Theologici juvenes, restat: 
postquam Ordinem, Studium, Finem in Theologicis 
exercitationibus observanda , ea plane , qua potui, 
brevitate, perspicuitate, gravitate, concinnitate pro¬ 
posui , exposui, firmavi : post faciem Theologiae ve¬ 
nustissimam, si minus expressam, at minimum adum¬ 
bratam; Theologique, non tironis modo, sed etiam 
veterani, primas, et secundas, et tertias explanatas: 
nisi, ut vos enixe, ad ea omnia munia, et officia, 
pro uniuscujusque facultate , praestanda , et explenda, 
cohorter? Apostoli porro doctrina est: Qui se putat, 
aliquid scire ; nondum scit, quomodo eiun oporteat sci¬ 
re. ( d ) Non ergo tam scientia ipsa, quam sciendi 
modus probandus est: quippe in quo scientiae fructus, 
et utilitas a tanto, tali que Theologo constituitur. Quid 
ergo modum sciendi Paulus appellet, Bernardus ex¬ 
ponit: inquiens, quo ordine, quo studio, quo 

,fine noscenda sint quaeque , noscamus. Quo ordi- 
,, ne: ut id prius; quod maturius ad salutem. Quo 
„ studio : ut id ardentius ; quod vehementius ad 
„ amorem. Quo fine: ut non ad inanem gloriam, 
„ curiositatem, avaritiam, ambitionem; sed ad sui 

aedi- 

(a) Jbid. v. 36. ( c) Lib. a. Stromat. 

(b) HUron.Ep. ad Magnum. (i) 1. Cor. c. 3 . v. 8 


(XLV) v . 

'4 aedificationem , quod prudentia quidem est ; et ad 
proximi deinde, quod caritas. 11 (a) Videte igitur' ? 
ne Ordinem pervertentes; Studium convertentes; Fi¬ 
nem , seu propositum, avertentes; oleum perdatis, 
et operam: sapientiam ex sapientiae domo, elapso 
studiorum curriculo, minime reportantes. Est enim 
illa manifesta non multis; ( 'b ) sed his se tantum, 
qui ipsam adamant; et recte, atque constanter pers¬ 
crutantur, ostendit, (c) Date, obsecro. Theologiae 
operam , filii: non ut vocemini ab hominibus Rabbi; 
nec ut substantiam hujusce mundi fallacem, hono¬ 
rum ve praecipitem celsitudinem nanciscamini : est 
namque melior cunctis pretiosissimis sapientia; nec ei 
potest desiderabile quidpiam comparari. \d) Sed ut 
solum DEUM verum, Trinitatem scilicet beatis¬ 
simam, in cujus cognitione aeterna vita est posita, 
cognoscatis , timeatis , fide , spe , caritate colatis, 
aliosque colere doceatis. Ad extremum, estote Theo¬ 
logi: at non specie tenus, aut nomine; spd revera, 
sed prorsus: Theologi , inquam , cogitatione , ser¬ 
mone , ac vitae ratione. 

Faxic omnipotens , ut nedum festum diem illi 
agant cogitationum reliquiae nostrarum; (£) verbumque 
bonum corda eructent nostra perpetuo: (/) sed etiam 
ipsi uni opera cuncta dicemus, donec vel ossa con¬ 
clament : DOMINE, quis similis tibi? (g) Utinam 
faxit! Sic enim , in caritate radicati, atque fundati, 
curremus; ut possimus, duobus cognitionis, dilectio- 
nisque brachiis, comprehendere cum omnibus Sanctis, 
quae sit ejus latitudo, et longitudo, et sublimitas, 
et profundum; qui excelsior caelo est, profundior 
inferno, longior terra, latior mari, (h) Scire etiam, 
supereminentem scientiae, caritatem Christi; ut in 

om- 


00 7 n Cantica Serm. 36. 

(U ficeti c. 6. V. 13. 

(<0 ficc/i. c. 6. v. 28. 

00 Prov . c. 8. v. ili 


(e) Fsatm . 75. v. 11. 
(/) Psalm. 44. v. 1. 
(^) Psalm . 44. v. 10» 
( [h ) Job . c. 11, v. 8 . 




(XLVI) 

omnem Dei plenitudinem impleamur: ( a ) donec, re¬ 
velata prorsus facie, gloriam Domini speculantes, in 
eamdem imaginem, a claritate in claritatem, tamquam 
a Domini Spiritu , transformemur; ( 'b ) perque vicos 
Caelestis Jerusalem Alleluia perpetuum concina¬ 
mus. (c) Hoc demum pacto , quod cum omnibus, qui 
haec lecturi sunt, libenter ineam, perorabo: ut „ubi 
,, pariter certi sint, pergant mecum ; ubi pariter hae- 
„ sitent, quaerant mecum ; ubi errorem suum cognos- 
„ eant, redeant ad me; ubi meum, revocent me: u (d) 
non solum ab Ecclesia , sed a sapiente , imo et insi¬ 
piente quolibet, si modo recte admoneat, corrigi 
paratissimum. Quo caritatis viam simul ingressi; ita 
ia domo Dei ambulabimus cum consensu, (e) ut ad eum 
ipsum, de quo scriptum est, quaerite faciem ejus 
semperff) amicissime contendamus. 

(d) Hpfies. c. 3. W. 18. 19. 

(b) 2 Cor- c. 3. v. 18: 

(c) Tob. c. 13. v. 11. 


(*) Angtist. lib. 1. (te Triiti c * 3 * 
(<;) Psahn. 54. v. 15. 

(/) Psulm. 104. v. 4. 

